Građani iz regiona u redovima za vakcinaciju ispred Sajma, vakcinisale se i albanske stjuardese - Sputnjik Srbija\n19:25 27.03.2021 Preuzmite kraći link\nStrani državljani u prilici su da prime „Astra zeneka“ vakcinu, isključivo uz zakazan termin.\nArmin Barjamović iz Sarajeva kaže da u redu za vakcinu čeka sat i po vremena. On se za vakcinaciju u Beogradu prijavio krajem februara, a poziv je dobio pre dva dana.\n„Očekujem da se život normalizuje nakon revakcinacije. Nadam se da će što više ljudi da se vakciniše, jer ovo samo od sebe neće proći“, rekao je Barjamović.\nZahvalio je srpskim vlastima na ukazanoj prilici.\n© Sputnik . Lola Đorđević\nMerenje temperature i dezinfekcija ruku pre vakcinacije\n„Morali smo da dođemo iz Sarajeva ovde, a bilo bi logičnije da smo se vakcinisali u svojoj državi“, kazao je on za Tanjug.\nStanovnik Tuzle, koji se pre 15 dana prijavio za vakcinu, ističe da je organizacija izvanredna.\n„Ne samo da je nabavljen veliki broj vakcina, nego je organizacija izvanredna. Nemam nikakvih primedbi i hvala što ste nam omogućili da se možemo vakcinisati“, poručio je on.\nOsim stranih državljana, na Sajmu u redu čekaju i naši građani, a jedna starija sugrađanka naglašava nezadovoljstvo što je dugo čekala u redu. Ona je primila drugu dozu „Fajzer“ vakcine.\nDrugi Beograđanin očekuje bolju epidemiološku situaciju nakon vakcinacije.\n„Nadam se da će biti bolja situacija. Ili ćemo se svi zaraziti ili ćemo svi primiti vakcinu, bolje da se primi vakcina“, poručio je on.\nInače, na Sajmu je do 15 časova vakcinisano 5.019 ljudi, i stranih i naših državljana.\nI albanske stjuardese se vakcinisale u Beogradu\nPosada „Albavingsa“, avio-kompanije iz Tirane, vakcinisala se u Beogradu.\nFotografije albanskih stjuardesa u crvenim uniformama, sa crvenim zaštitnim maskama, napravljene na Novom Beogradu ispred punkta za vakcinaciju, uz reči zahvalnosti, mogle su se videti i na društvenim mrežama.\nPored njih, mogućnost da se vakcinišu tokom vikenda u Beogradu ili Nišu ima više hiljada privrednika i njihovih zaposlenih iz BiH, Crne Gore, Severne Makedonije, Albanije kao i sa Kosova i Metohije.\nVakcinacija se odvija pod okriljem Privredne komore Srbije, a predsednik PKS Marko Čadež je najavljujući dolazak tih ljudi i njihovu vakcinaciju rekao:\n„Mi smo jedan region, naše ekonomije su tesno povezane i samo zajedno možemo da pobedimo ovu pošast“.\nZamenik gradonačelnika Beograda Goran Vesić rekao je da se privrednici iz BiH i Albanije vakcinišu u „BelEkspo“ centru, iz Crne Gore na Beogradskom sajmu, a oni iz Severne Makedonije u Nišu.\nstrani državljani, vakcinacija, region, Srbija


Više od dva i po miliona dinara za uređenje vodotokova u Boru – RADIO TELEVIZIJA BOR\nViše od dva i po miliona dinara za uređenje vodotokova u Boru\nBOR – Članovi Gradskog veća u Boru usvojili su na današnjoj sednici pet predloga odluka, od kojih će se četiri naći pred odbornicima na narednoj sednici Skupštine grada.\nIzmeđu ostalog usvojen je Predlog programa zaštite u uređenja poljoprivrednog zemljišta grada Bora za 2020. godinu, prema kome će i ove godine biti ponuđeno 1393 hektara zemljišta, koje je u vlasništvu grada Bora po povoljnim uslovima.\nUsvojen je i Predlog operativnog plana za odbranu od poplava za vode drugog reda, kojim je predviđeno 2 miliona 748 hiljada dinara za ovu namenu, odnosno uređenje rečnih korita.\nČlanovi veća prihvatili su i predloge odluka koje je gradonačelnik Bora doneo u vanrednom stanju, kojima se, nakon što je direktor JKP „3. oktobar“ Dalibor Orsovanović preminuo, u cilju omogućavanja daljeg funkcionisanja preduzeća, na mesto v.d. direktora i člana Štaba za vanredne situacije, imenuje Igor Mitrović.\nJedina odluka koja se neće naći na sednici skupštine, je o sistematizaciji radnih mesta u Gradskoj upravi, kojom se ona usklađuje sa izmenama zakona o izborima, čime se predviđa da će se u lokalnoj samoupravi overavati potpisi za izborne liste, dok će ostale procedure i dalje sprovoditi javni beležnici.\nTags: Bor, grad bor, gradsko vece, poljoprivredno zemljiste, vodotokovi\nPrevious Asfaltiranje ulica u starom delu Bora\nNext U opštini Majdanpek i dalje samo četiri pozitivna na koronu


Istraživanje o kapacitetima zajednice za odgovor na poplave - Crveni Krst\nIstraživanje o kapacitetima zajednice za odgovor na poplave\nU okviru realizacije projekta Alijansa za izgradnju otpornosti na poplave Cirih - Crna Gora, timovi Crvenog krsta Crne Gore su započeli sprovođenje ankete u Ponarima, a koja se odnosi na prikupljanje podataka o kapacitetima zajednice za odgovor na poplave.\nKroz intervjue sa domaćinstvima, volonteri Crvenog krsta Crne Gore su prikupljali podatke o učestalosti poplava, načinima odbrane od njih, pretrpljenim štetama i sl. Pored domaćinstava, podaci će se prikupljati i kroz organizaciju fokus grupa i intervjue sa relevantnim sagovornicima iz različitih institucija.\nSvi prikupljeni podaci će biti adekvatno analizirani u sistemu FRMC (Flood resilience Measurement for Communties – Mjerenje otpornosti zajednice na poplave), koji će pokazati da li je praksa za upravljanje rizikom u zajednici dobra ili ima nedostataka i prostora za poboljšanje.\nDobijeni rezultati će biti preduslov za implementiranje manjeg infrastrukturnog projekta koji će osnažiti zajednicu i umanjiti stepen njene ugroženosti od poplava.\nPrilikom anketiranja svi ispitanici su dobili informativni materijal o projektu, a imajući u vidu i aktuelnu situaciju oko epidemije korona virusa, i komplet sastavljen od maski, rukavica i dezinfekcionog sredstva.\nProjekat Alijansa za izgradnju otpornosti na poplave podržava Cirih Fondacija, preko Međunarodne federacije društava Crvenog krsta i Crvenog poumjeseca, a sprovodi se u zajednicama koje se nalaze u neposrednoj blizini Skadarsko jezera i u neposrednoj su opasnosti od poplava.\nHomeNovostiIstraživanje o kapacitetima zajednice za odgovor na poplave Top of Page


Kako su najavili organizatori, na skupu se očekuje oko 500 učesnika, kao i održavanje 11 panelnih i pet plenarnih sesija.\nForum organizuju Savez ekonomista Srbije (SES) i Udruženje korporativnih direktora Srbije, a generalni sponzor je predsjednik Vlade Srbije Ivica Dačić.\nNamjera Foruma je da stručnjaci i privrednici daju prijedloge kako da se poboljša stanje domaće ekonomije, i prvi dan biće posvećen temi kako održati makroekonomsku stabilnost i poboljšati efikasnost finansijskog sektora, rekao je predseednik SES-a Aleksandar Vlahović najavljujući skup.\nDrugi dan Foruma, koji je popularno prozvan kao”srpski Davos”, biće posvećen evrointegracijama, reformama javnih preduzeća, kritičkom osvrtu stranih i domaćih investitora na reformsku agendu, kao i učešću mladih u preduzetništvu, a trećeg dana bihe riječi o razvoju poljoprivrede i sprovođenju Sporazuma o stabilizaciji i pridruživanju.\nOrganizatori su na konferenciji za novinare ove nedjelje istakli da su učešće na Forumu potvrdili premijer Dačić, guverner NBS Jorgovanka Tabaković, ministri finansija Lazar Krstić, energetike Zorana Mihajlović, poljoprivrede Dragan Glamočić, privrede Igor Mirović, predsjednik i član Fiskalnog savjeta Pavle Petrović i Vlada Vučković, predsjednik Savjeta guvernera NBS Nebojša Savić, predsjednik Komisije za hartije od vrijednosti Zoran Ćirović.\nUčesnici na posebnom panelu biće ambasadori iz EU, SAD i Rusije, kao i predstavnici Evropske banke za obnovu i razvoj i Svjetske banke, najavio je Vlahović.\nSelektor Kopaonik Biznis foruma Dragan Đuričin rekao je da je glavna tema Foruma “Kako transformisati Srbiju koja se približava EU” odabrana jer je sve uočljiviji paradoks da kako se Srbija približava EU, ona je sve ranjivija.\nSES smatra da Srbija treba da ubrza integracije sa EU, tako da bi političari trebalo da se okrenu ka reformama, kazao je Đuričin i dodao da postoje dva mišljenja eksperata kako to postići.\nJedno je da to možemo postići ako izmijenimo institucionalni okvir i privučemo više investicija, dok drugi smatraju da treba da mijenjamo industrijsku politiku, odnosno da sprovedemo reindustrijalizaciju i to će biti glavna tema Foruma na Kopaoniku, naglasio je Đuričin. Tanjug\nTagovi: evropaizdvajamokopaonik biznis forumpromjenesrbija


Veliko interesovanje za osvajanje titule najboljeg brenda\nAktuelno / Štampa / Veliko interesovanje za osvajanje titule najboljeg brenda\nObjavljeno 01.03.2014. na PKS\nDatum: 01.03.2014. Izvor: PKS\nRok za prijavljivanje kompanija za učešće u desetoj, jubilarnoj akciji „Najbolje iz Srbije” ističe 5. marta, a organizatori očekuju veliki broj već renomiranih brendova u konkurenciji i „razigravanje” brendova u nastajanju.\nRok za prijavljivanje kompanija ranije je produžen zbog velikog interesovanja firmi, a akciju organizuju Privredna komora Srbije, Ministarstvo spoljne i unutrašnje trgovine i telekomunikacija i dnevni ekonomski list „Privredni pregled“.\nProfesor Ekonomskog fakulteta Saša Veljković izjavio je da srpske kompanije sve više shvataju vrednost brenda kao takvog, dodajući da je tokom poslednje decenije rasla svest domaćih kompanija o potrebi da se vodi računa o brendu, kao i učešću u ovoj akciji.\n„U prvim godinama izbora, neke firme nisu imale podatke o tome koliko su prodale nekog brenda, nego su nam slale podatke o hektolitrima ili u tonama“, dodao je Veljković, koji je idejni tvorac metodologije za izbor brendova u toj akciji. On je ukazao da u svetu čak proračunavaju koliko vredi sam brend, pa su najjači brendovi „teški“ i po sto milijardi dolara, dodajući da je to tri, četiri puta više od onoga što se proizvede u Srbiji u toku cele godine.\nUpravo zbog toga, srpska preduzeća ulažu u brend, jer ukoliko imate jake brendove u svom portfoliju, samim tim ćete postići i bolju cenu pri prodaji firme, kazao je Veljković.\nOrganizatori akcije „Najbolje iz Srbije“ uključili su i lokalne brendove, a osnovni deo akcije je, kako je naveo, da „razigra“ brendove u nastajanju. „Dobitnici smatraju jako vrednom nagradom ‘Najbolje iz Srbije’, jer je koriste pod definisanim uslovima i u svojim promotivnim kampanjama, na bilbordima i proizvodima, da se istaknu i da pokažu da su bili najbolji u tom sektoru“, rekao je Veljković.\nVeć četiri godine za redom dobitnik prestižnog priznanja „Najbolje iz Srbije“, u kategoriji Najbolji korporativni brend – obuća i odeća je „Mona“, a u toj kompaniji kažu da je ta titula važan podsticaj modnoj kući „Mona“ da konstantno ulaže na unapređenju kvaliteta finalnog proizvoda, a da pri tom ostane dostupna kupcima.\n„Ova je nagrada za domaću pamet, kreativnost, istrajnost, ali je i važno priznanje tekstilnoj i kožarskoj industriji kao najsiromašnijoj grani privrede, koja upošljava najveći broj ženske radne snage“, naveli su u toj kompaniji.\nPriznanje „Najbolje iz Srbije“ ovoga puta dodeljuje se u 25 kategorija – proglašavaju se 23 pobednika za 2013. godinu i dva decenijska – za najbolji robni i korporativni brend u proteklih deset godina.\nU akciji mogu da učestvuju sva preduzeća koja posluju u Srbiji, konkurišući za priznanje u određenim kategorijama zavisno od svoje delatnosti, porekla preduzeća i brenda. Kompanije mogu da prijave najviše četiri brenda.\nPobednici u akciji „Najbolje iz Srbije 2013” biće proglašeni 9. aprila, a laureati dobijaju pravo da koriste znak akcije kao simbol kvaliteta i poverenja potrošača i poslovnih partnera.


Arheolog Zahi Havas u poseti Srbiji u organizaciji Ambasade Egipta u Beogradu i Karić fondacije – BALKAN TV NOVI SAD\nHomeKulturaArheolog Zahi Havas u poseti Srbiji u organizaciji Ambasade Egipta u Beogradu i Karić fondacije\nPredavanje o novim arheološkim otkrićima i poseta egipatskim kolekcionarskim predmetima Narodnog i Afričkog muzeja\nAmbasada Egipta u Beogradu je u saradnji sa Karić fondacijom organizovala posetu arheologa Zahija Havasa Srbiji, koja je obuhvatala veliko predavanje o nedavnim otkrićima faraonske civilizacije, kao i posetu Narodnom i Afričkom muzeju i susretu sa vodećim kulturnim krugovima.\nAmbasador Egipta u Srbiji, Amr Alguvejli, je u svom uvodnom govoru istakao da ova poseta realizovana u okviru kampanje koju je Ambasada pokrenula početkom ove godine, pod naslovom „Egipat za sve“, i čija je ključna reč na društvenim mrežama #EgyptALLogy usmerena ka predstavljanju drevne egipatske civilizacije, kroz pozorište, muziku, slikanje i interaktivne radionice, namenjene svim uzrastima. Na ovome se zasnivalo i predavanje dr Zahija Havasa, održanom u jednoj od najvećih sala u Srbiji, kome je prisustvovao veliki broj ljudi, ukazujući na to da je interesovanje za drevni Egipat prisutno u Srbiji među svim uzrastima i upravo je to ono što učvršćuje prijateljstvo između dve zemlje.\nAlguvejli je ukazao i na veliko interesovanje srpskih medija za arheološka otkrića dr Zahija Havasa, koja uključuju DNK analize, CT skeniranja, koja će znatno pomoći lakšoj identifikaciji mumija i uzoricima smrti brojnih poznatih kraljeva i kraljica, kao što su Tutankamon i Nefertiti, pored brojnih iskopavanja, sprovedenih u Dolini kraljeva.\nAmbasador Egipta u Srbiji je dodao da je poseta Narodnom muzeju uključivala novo odeljenje posvećeno egipatskim predmetima, zajedno sa „Mumijom Beograda“, koja je zvanično promovisana u julu na proslavi Nacionalnog dana Egipta, koji je ujedno i bio prvi događaj kada je Muzej ugostio neku stranu zemlju nakon renoviranja. Dr Zahi Havas je predložio uvođenje tehničkih i naučnih aspekata mumifikacije koje bi doprinele većem interesovanju posetilaca i samom radu muzeja. Direktorka Narodnog muzeja, Bojana Borić Brešković, je izrazila želju za saradnjom sa Ministarstvom za antikvitete i Centrom za restauraciju antikviteta pri Velikom egipatskom muzeju, radi restauracije pogrebne maske koja se trenutno nalazi u Muzeju.\nPoseta Muzeju afričke umetnosti, jedinom tog tipa na Balkanu, obuhvatala je izložbu egipatskih antikviteta prikupljenih u jedanaest muzeja iz sedam gradova u Srbiji. Poseta je obuhvatala i promociju knjige „Pod lupom- Staroegipatske zbirke u Srbiji“, čiji se primerak može naći i na arapskom jeziku, sačinjen od strane Nacionalnog prevodilačkog centra, u okviru šire kampanje za rad najvećih srpskih egiptologa sa Odseka za arheologiju i drevnu istoriju na Filozofskom fakultetu u Beogradu, prevedenu sa srpskog na arapski jezik, zbog učešća Egipta kao počasnog gosta ovogodišnjeg Sajma knjiga u Beogradu. Direktorka Muzeja afričke umetnosti, Marija Aleksić, je napomenula da se raduje finalizaciji Memoranduma o saradnji sa Muzejem egipatske civilizacije, što uključuje i zajednički program aktivnosti sledeće godine.\nAmbasada Egipta u Beogradu je organizovala i radnu večeru u čast dr Zahija Havasa, kojoj su prisustvovali vodeći kulturni krugovi, među kojima je bio i pomoćnik ministra za kulturu i informisanje, koji je pokazao interesovanje Srbije za predstavljanjem nove egipatsko-italijanske opere „Tutankamon“, koju je napisao dr Havas, ukazujući na Memorandum o razumevanju između Narodnog pozorišta Srbije i Egipatske opere. Dubravka Filipovski, predsednica Parlamentarne grupe prijateljstva sa Egiptom, je tokom susreta napomenula da su trenutne kulturne aktivnosti stubovi bilateralnih odnosa Srbije i Egipta, prisećajući se programa Sound and Light kojem je prisustvovala tokom posete predsednice Skupštine Kairu ove godine, i srdačno je dočekala trenutne ideje za saradnju dve zemlje na ovom polju.\nDr Havas je u poglavlju „Srbija viđena očima faraona“, knjige „Srbija viđena očima Egipćana“, pozdravio naklonost Srbije drevnoj egipatskoj civilizaciji. Ova kniga predstavlja prikaz Srbije u memoarima bivših egipatskih ambasadora u Beogradu i beleške velikih intelektualaca, a koju je uredio ambasador Amr Alguvejli.\nU OKVIRU PROJEKTA SEMAFORIZACIJA ODRŽAN KVIZ O POZNAVANJU SAOBRAĆAJNIH PROPISA


Google otpustio uposlenike koji su neovlašteno pristupali podacima korisnika @ StartBiH.ba\nAmerički mediji objavili su priču kako je Google prošle godine zbog neovlaštenog pristupa alatima i podacima otpustio 36 zaposlenika.\nOno što je naročito zanimljivo jest da je dio tih zaposlenika otpušten jer su pristupili privatnim podacima korisnika Googlea, kao i podacima zaposlenika kompanije, što je prema pravilima kompanije i ugovorima koje su potpisali zabranjeno.\nIako detalji nisu poznati, s obzirom na to da više od milijarde ljudi koristi usluge Googlea, te na njenim serverima čuva brojne privatne informacije i fotografije te se koristi njihovim servisima za komunikaciju, jasno je kako su ovi podaci prilično zabrinjavajući.\nOsim zbog neovlaštenog pristupa podacima i špijuniranja, otkazi su uručeni i zbog iskorištavanja osjetljivih i povjerljivih Googleovih korporativnih informacija i intelektualnog vlasništva te, u nekim slučajevima, dijeljenje tih informacijama s ljudima izvan kompanije. Zabrinjavajuće, kako za korisnike tako i za upravu ove kompanije.\nNa medijske upite iz Googlea su komentarisali kako svojim zaposlenicima ograničavaju pristup podacima korištenjem brojnih sigurnosnih mehanizama te je za svako pristupanje podacima potrebno zatražiti dozvolu i napisati razloge, a više osoba treba pregledati i odobriti tu dozvolu za pristup osjetljivim podacima. Prati se svaka anomalija, svako dešavanje koje bi mogli biti u suprotnosti sa pravilima kuće.\nTakođer, iz kompanije naglašavaju kako je broj prekršaja, namjernih ili nenamjernih, konstantno nizak, da svaki zaposlenik prolazi kroz godišnju obuku te kako imaju stroge procese za zaštitu korisnika i njihovih podataka od svake unutrašnje i vanjske prijetnje, prenosi Business Insider.\nDirektor američkog SEC-a: Kriptosvijet trenutno izgleda kao Divlji zapad, potrebno ga je regulisati


Veprovi naplaćuju dugove Vojvodama – Wild Boars Kragujevac\nPosle drugog kola Superlige Srbije, Divlji veprovi su jedini neporaženi tim u takmičenju, a da li će tako i dalje ostati, biće poznato posle susreta sa novosadskim Djuksima.\nUpravo su Vojvode tim koji je u prošlosti uspevao da nanese jedini poraz Kragujevčanima, na putu ka tituli, tradicija je na njihovoj strani i u međusobnim susretima vode sa 5:2, ali trenutna forma i kvalitet Wild Boars-a govore da je konačno došlo vreme da se naplate dugovi.\nNovosađani igraju veoma tvrdo u odbrani i trenutno imaju najmanji broj primljenih poena u ligi, ali je očigledno da škripi u napadu, jer su, pored autsajdera iz Sombora i Vrbasa, ubeležili najmanje poena.\nSa druge strane, Veprovi su u usponu forme, ostvarili su dve izuzetno važne pobede, nad Vukovima u „večitom derbiju“ i Plavim đavolima iz Austrije u EFAF kupu, ali ipak hladne glave ulaze u okršaj sa starim rivalom, sa kojim se nisu sastajali tri godine.\n– Moto naše ekipe je da svaku narednu utakmicu odigramo još bolje, tako da ćemo to pokazati i u Novom Sadu. Iz poslednjih nekoliko duela Dukes-i su izlazili kao pobednici, tako da je na nama da srušimo lošu tradiciju. Napredovali smo kao tim, što je najvažnije, a posle sjajne utakmice u Austriji svi na nas gledaju kao na favorite što će biti dodatni teret. Siguran sam da će gledaoci imati prilike da vide sjajnu borbu, kao u prošlim utakmicama ovih rivala, ali verujem u svoj tim i očekujem pobedu – kaže Đorđe Timotijević, trener ofanzivne linije Veprova.\n– Utakmice sa Veprovima su uvek bile neizvesne i teške, a takođe nikada nije bilo favorita. Ovde iako možda na papiru postoje favoriti, verujemo da će na terenu opet biti neizvesna i zanimljiva utakmica i naravno nadamo se nastavku tradicije – uveren je Dušan Dragićević, lajnbeker Vojvoda.\nUtakmica između Dukes-a i Wild Boars-a igra se u subotu, 16. aprila, od 14 časova, na novosadskom stadionu „Kabel“, a ostali parovi trećeg kola grupe „Centar“ su: Beograd Vukovi – Sombor Celtis, Čačak Angel Warriors – Pančevo Panthers, Vrbas Hunters – Beograd Blue Dragons.\nVeprovi obaraju rekorde


Džavit Haliti kaže da Srbija priprema scenarije za napad na sjever Kosova | Kosova.info\nDom|Vijesti|KOSOVO|Džavit Haliti kaže da Srbija priprema scenarije za napad na sjever Kosova\nSrbija je juče glasala o rezoluciji UN kojom se osuđuje ruska agresija u Ukrajini.\nPoslanik PDK Xhavit Haliti ovo glasanje vidi kao signal da je Srbija počela da menja svoj stav prema Rusiji.\n„Drago mi je da se Srbija u Generalnoj skupštini UN na neki način distancirala od Rusije, osudila agresiju u Ukrajini i za mene je to veoma značajan znak i nadam se, iako ne verujem, ali se nadam da je možda Srbija odlučio da ne bude instrument u rukama Rusije za destabilizaciju Balkana.”\n„Iako je u vrijemenskom prostoru, na ovom prostoru mira na Balkanu i pokušaju uspostavljanja neke vrste mira postojala stabilnost, Srbija je dovoljno naoružana i nikada nije pokazala saradnju ni sa međunarodnom zajednicom ni sa Kosovom da prizna situaciju. i status Kosova koji je priznalo oko 120 zemalja sveta“, rekao je Haliti u Rubikonu.\nPoslanik PDK je rekao da, prema njegovim izvorima, Srbija ima pripremljeno nekoliko scenarija za napad na sjever Kosova.\n„Opasnost je trajna i ne znam kako rade naše službe, ali imam podatke da imaju nekoliko scenarija koji su ih pripremili za mogućnost napada, odnosno okupacije sjevera Kosova koji predstavlja opasnost i predstavlja problem u tome. „S čim smo se suočili u diskusijama, govorim ono što zapadnjaci znaju.\n„Vjerujem da oni (OAK) znaju da sarađuju sa međunarodnim institucijama, ali je zabrinjavajuće, jer su kupili uniforme OVK na Kosovu, kupili su simbole OVK na Kosovu i to me podsjeća na projekat koji je bio u Albaniji, tajni projekat iz komunističkog doba o tome kako napasti albanske snage na Kosovu u jugoslovenskim uniformama i optužiti Srbiju, a zatim opravdati napad da se zauzme Kosovo u ime toga da spašava narod odnosno kosovske Albance.”\nPrema Halitiju, jedan od ovih scenarija uključuje napad koji bi Srbi mogli da izvrše u ime OVK, a zatim da intervenišu na osnovu toga da žele da zaštite kosovske Srbe.\n„Provokacija koju mogu da urade je da izvrše napad u ime snaga OVK sa amblemom i to bi se snimalo kamerama i predočilo cijelom svijetu da imamo napad na Srbe na Kosovu i da smo bili primorani da ih zaštitimo. .”\n„Drugi problem je pitanje izbora koji će se održati u Srbiji, da li će biti dozvoljeno da se održe ili ne, a treći problem koji može da stvori neprijatnu situaciju je elektroprenosni centar. Prema podacima, srpske snage su mobilisale stotine specijalaca sa oružjem koje nema serijske brojeve, uglavnom automatskim oružjem, kalašnjikovima, možda kineskim, da kažu da je to oružje OVK, ali sa novom pozicijom Srbije ne znam ako može primijeniti bilo koji od ovih scenarija“, rekao je Haliti.\nNa Kosovu će gorivo večeras poskupeti i do 0,10 centi


"PKS instant PAY" aplikacija za bezgotovinskog plaćanje koje je usmerena na modernizaciju poslovanja preduzetnika, malih i srednjih preduzeća predstavljena je juče na 17. Junskom savetovanju "Platne kartice 2019" grupacije Privredne komore Srbije za razvoj platnih kartica i digitalnih plaćanja.\nPredsednik ove grupacije PKS Branislav Popović rekao je da će u budućnosti alternativni načini plaćanja postati dominantni.\n"U budućnosti će se kartice zameniti nekim drugim kanalima plaćanja, ali su sada i dalje dominantne", rekao je on i ocenio da je Srbija lider u regionu po instant plaćanjima sa računa na račun u realnom vremenu.\n"PKS je razvila sopstvenu instant-pay aplikaciju koja će omogućiti da je trgovci vrlo jednostavno skidanjem aplikacije sa play-stora i instaliraju u nekoliko klikova, registruju je besplatno, i da tako omoguće klijentima da na svom prodajnom mestu realizuju plaćanje preko tog drugog mesta", rekao je Popović.\n"Aplikacija PKS je potpuno besplatna za trgovce kako bi se podstaklo povećanje bezgotovinskih načina plaćanja, a samim tim i suzbijanje sive ekonomije", rekla je ona i dodala da je aplikacija trenutno u testnoj fazi kod banaka i da će zatim uslediti Atestiranje kod Narodne banke Srbije posle "čega će biti spremna za produkciju".\nU Grupaciji za razvoj platnih kartica i digitalnih plaćanja PKS aktivan je i forum za sprečavanje zloupotreba u sistemu platnih kartica gde su članice sve banke, procesori i Ministarstvo unutrašnjih poslova i trgovci, kaže predsednik grupacije Branislav Popović i dodaje da se uspešno radi na sprečavanju nedozvoljenih radnji, odnosno zloupotreba sistema platnih kartica a sada sve više i drugih plaćanja.\n"Forum ove godine ima manje posla, banke su shvatile da samo razmena informacija može doprineti sprečavanju zloupotreba, jer ako se nekoj banci ili instituciji desi problem, ako se ta informacija brzo podeli ostali će biti u prilici da to spreče", kaže on i dodaje da su kroz aktivnu saradnju doprineli da se zloupotrebe smanje.


Otvoreno inkluzivno dječije igralište kao poklon Hemofarma mališanima Obilićeva - Klix.ba\n19.9.2017. u 12:38\nNovoizgrađeno inkluzivno dječije igralište "Svako dobro" u ulici Starine Novaka u naselju Obilićevo svečano su danas otvorili gradonačelnik Banje Luke Igor Radojičić i direktorica kompanije Hemofarm Banja Luka Biljana Marković.\nOvo je peto igralište sagrađeno od početka godine u velikoj akciji Gradske uprave i društveno odgovornih kompanija.\n"Jedna od najljepših strana ovog posla jeste kada se završe ovakvi projekti i kada vidite srećne i zadovoljne sugrađane, u ovom slučaju naše najmlađe i njihove roditelje. U prilici smo da u saradnji sa društveno odgovornim kompanijama na više područja u gradu obogatimo prostor i djeci damo mogućnost za igru i provođenje slobodnog vremena", rekao je gradonačelnik Radojičić, koji je zahvalio komapniji Hemofarm na ovom poklonu mališanima Obilićeva.\nGradonačelnik je dodao da je pet igrališta završeno, a u toku su različite faze gradnje, projektovanja i slično na još desetak igrališta na različitim krajevima grada.\n"U toku su i pregovori sa još nekoliko kompanija koje žele da se priključe akciji izgradnje dječijih igrališta", rekao je gradonačelnik i pozvao i druge da se pridruže ističući da Grad nudi lokacije u svim dijelovima grada.


Šah: Fočaci treći u Srpskoj- sveštenik iz Dvorova ustupio im kuću i platio kotizaciju\nKao što je to činio i ranije, pravoslavni sveštenik iz Dvorova, protojerej-stavrofor Milan Ivanović ugostio je fočanske šahiste i preuzeo troškove njihovog učešća na petodnevnom Prvenstvu Republike Srpske, čime im je još jednom omogućio da pokažu talenat i znanje u igri na 64 polja.\nTrener mladih šahista iz Foče, vjeroučitelj u Osnovnoj školi “Veselin Masleša”, Radan Mimić kaže da je sveštenik Ivanović i ovoga puta pokazao da ima veliko srce.\n“Uplatio je 70 maraka kotizacije za nastup naših šahista u Bijeljini i obezbijedio nam je smještaj, ustupivši nam kompletnu kuću, a bio nam je i velika moralna podrška tokom svih pet dana prvenstva”, kaže Mimić.\nOn je dodao da šahisti iz Foče, članovi šahovske sekcije Osnovne škole “Veselin Masleša” nastupaju za klub iz Dvorova, koji vodi sveštenik Ivanović, jer nisu u mogućnosti da plate godišnju kotizaciju od 300 maraka za registraciju fočanskog šahovskog kluba.\nUoči ekipnog ,odigrano je i prvenstvo u ubrzanom šahu povodom Dana Bijeljine, na kome su takmičari iz Foče osvojili tri medalje- jedno zlato i dvije bronze.\nGolubovićeva je aktuelna šampionka Srpske i vicešampionka BiH u kategoriji do 14 godina, a odličnim rezultatima izborila je plasman na Svjetsko prvenstvo, koje će se u oktobru održati u Grčkoj.


Predsednik Srbije Aleksandar Vučić izjavio je večeras da je Srbija prvi kvartal završila sa rastom BDP-a od pet odsto i da će biti u prve tri zemlje po stopi rasta u Evropi.\nOn je istakao da je u to ušlo i 18 dana marta, "bez ikakvog rada".\nVučić je, gostujući na RTS-u, rekao da je to eksluzivana vest i da bi Srbija imala rast BDP 6,2 odsto u prvom kvartalu da nije bilo epidemije.\n- Imali smo u prvom kvartalu plus pet odsto rast BDP, a ne minus pet odsto, što je verovatno najveći rast u Evropi ili među prva dva u Evropi. Dizali smo se kao raketa i onda je došla korona i u toj koroni sve što smo radili ranije kao ozbiljni ljudi - naše javne finansije su bile spremne da prime udar i primili smo ga - rekao je Vučić.\nVučić je naglasio da će Srbija izaći iz krize jača i mnogo bolja nego sve druge zemlje Evrope.\nOn je dodao da rast Srbije ne ide ispod minus jedan odsto ili minus 1,5 odsto u najgorem slučaju.\n- BDP je ukupna vrednost nečega što stvorite tokom godine, zato idemo na to da ovaj maj "dignemo" i posle toga idemo punim plućima, imamo mnogo investitora zainteresovanih - rekao je Vučić.\nOn je dodao da je dobro da počinju da rade nemačke kompanije i da je to od velikog značaja za Srbiju.\n- Zato moramo da otvorimo granice, ali ćemo krenuti sa brzim testovima. Nije to jednostavna stvar. Nama nije stalo do vanrednog stanja, moguće je da ćemo sledeće nedelje da ukinemo vanredno stanje, ali moramo da sačekamo da imamo sedam ovakvih dana. Posle toga neće biti ni policijskog časa - rekao je Vučić.\nPredsednik je dodao da je finansijski sistem Srbije strahovito stabilan i da je je cilj da se podstakne potrošnja.\nOn je dodao da se gleda kako sektorski da se dodatno pomogne hotelijerima.\n- Idemo sa novim vaučerima i želimo da ljudi ostanu u Srbiji. Put Čačak - Požega nam je od izuzetnog značaja, to nam je sada neophodno - rekao je Vučić.\nPrema njegovim rečima Srbija ima suficit sa Hrvatskom petu godinu zaredom, a da je deficit samo sa Mađarskom.\nPrema njegovim rečima, mali broj ljudi je ostao bez posla tokom vanrednog stanja.\n- U prvih 15 dana smo imali 12.000 ljudi bez posla, a već kad smo govorili o merama, onda je 9.000 ljudi vraćeno na posao. Već 7. maja kreće isplata minimalaca, skoro 300 miliona evra za mikro, mala i srednja preduzeća. Imamo problem sa slobodnim umetnicima - rekao je Vučić.\nOn je dodao i da se Srbija raduje uspehu ekonomije Evropske unije i regiona.\n- Srbija će i u narednih pet godina imati veliki rast, jer smo napravili najbolji finansijski sistem, imamo veliki broj stranih investicija. I kroz garantne fondove i Fond za razvoj i novac koji ubacujemo za minimalce, želimo da postignemo veliki rezultat. Naš cilj je da svi imaju što jaču ekonomiju i da svi budemo bogatiji. MMF i Svetska banka kažu da će Srbija biti najuspešnija, a iza toga stoji težak rad - konstatovao je Vučić.\n400 MILIONA ZA RAZVOJ Nove mere za pomoć privrednicima i turističkim radnicima u Vojvodini\nSrpske pijace prepune OTROVNOG VOĆA I POVRĆA\nPunih 15 godina čeka se na otvaranje nacionalne laboratorije za kontrolu poljoprivrednih poizvoda, pa zato, nažalost, ne čudi izveštaj iz Rusije da uvezeno voće i povrće iz Srbije ima nedozvoljene količine pesticida i nitrata.\nBojić tvrdi da nema 800.000 franaka\nSrpska preduzeća koriste kredite koje im obezbeđuju fondovi\nAkcenat na malim i srednjim preduzećima, jačanje “startap” okruženja i bolji pristup finansijama samo su neke od stvari na koje bi države i banke trebalo da porade u narednom periodu.\nĐelić: Postoji rizik od pada kreditnog rejtinga Srbije\nPoslanik Demokratske stranke (DS) u Skupštini Srbije Božidar Djelić upozorio je danas da postoji rizik od dodatnog pada kreditnog rejtinga Srbije na međunarodnom tržištu kapitala.\nZa 'C market' je malo 50 miliona\nNiš: "Džonson elektriku" ustupljeno zemljište za izgradnju fabrike\nSkupština grada Niša jednoglasno je danas podržala elaborat kojim se kompaniji "Džonson elektrik" iz Hong Konga ustupa zemljište za izgradnju fabrike.\nDinar posle praznika u blagom rastu, kurs 111,52 za evro\nDinar će posle praznika, u utorak 17. aprila, ojačati za četiri pare i zvanični srednji kurs će biti 111,5224 dinara za jedan evro, saopštila je Narodna banka Srbije.\nSrbiji potreban kontrolor trošenja novca iz budžeta\nPreporuka MMF-a da Vlada usvoji restriktivan budžet za iduću godinu nailazi na odobravanje ekonomskih stručnjaka. Oni se, pride, zalažu da Srbija toj međunarodnoj instituciji uputi zahtev za sklapanje novog aranžmana - makar bio i nefinansijski - da bismo imali kontrolora valjanosti ekonomsko-političkih reformi i procesa pridruživanja EU.\nPrinosi manji i do četiri puta jer sistemi za navodnjavanje NE RADE\nPrinosi žitarica, voća i povrća su u Pomoravlju i Šumadiji, drugoj po veličini žitnici Srbije, i do četiri puta su manji od mogućih zbog nedostatka novih sistema za navodnjavanje, pri čemu su stari propali, razvučeni i pokradeni, kažu poljoprivredni stručnjaci ovog dela Srbije.\nSvetska banka: Srbija pala četiri mesta u izveštaju o poslovanju\nSrbija je u ovogodišnjem "Izveštaju o poslovanju za 2012. godinu" Svetske banke zauzela 92. mesto na svetskoj listi, što predstavlja pad u odnosu na prošlogodišnje 88. mesto, saopštila je danas Svetska banka.\nTadić: Ključna stvar je očuvanje radnih mesta\nPredsednik Srbije Boris Tadić izjavio je danas da je očuvanje radnih mesta ključna stvar i da sva energija treba da se usmeri ka obezbeđivanju novih radnih mesta.\nEnergetski pasoši za objekte obavezni od 30. septembra 2012.\nSvi objekti u Srbiji će od 30. septembra 2012. godine morati da imaju "energetske pasoše" i tim poslom će se baviti oko 5.000 licenciranih stručnjaka, izjavio je danas predsednik Inženjerske komore Srbije Dragoslav Šumarac.\nU Hrvatskoj prošla samo jedna investicija iz Srbije\nInvesticije hrvatskih kompanija u Srbiju iznose 500 miliona evra i 25 puta su veće nego ulaganja srpskih firmi u Hrvatsku. „Svislajon Takovo“ je jedina srpska kompanija koja je uspela da kupi neko hrvatsko preduzeće. „Galeb grupa“ i „Delta“ uprkos najboljim ponudama na tenderu nisu uspele da investiraju u Hrvatsku, a naši proizvođači nailaze na brojne prepreke da svoju robu plasiraju na tržište Hrvatske. Privrednici kažu da je današnja poseta predsednika Borisa Tadića Hrvatskoj idealna prilika da se ovo pitanje stavi na dnevni red.\nBez jeftinih stanova u Nišu, Vranju i Kruševcu\nU građevinskoj industriji će 1.000 radnih mesta biti ugašeno zbog uvođenja mera Narodne banke Srbije o obaveznom učešću od minimum 20 odsto za većinu stambenih kredita, tvrdi Dragan Grujić, direktor Građevinske direkcije Srbije. Grujić kaže da će projekat izgradnje stanova na mestu kasarne „Stepa Stepanović“ biti sigurno završen, ali da su slični takvi projekti planirani na teritoriji cele Srbije pod velikim znakom pitanja.\nJedna firma spas\nSKRIVENO BLAGO Srbija bi od ovog bogatstva mogla da zaradi milione evra\nSrbija bi od otvaranja rudnika jadarita, minerala iz kog se dobija skupoceni litijum, godišnje mogla da zaradi više stotina miliona evra.\nPremijerka Ana Brnabić je izjavila danas da je započeta reforma katastra i da on više neće biti "rak-rana" za naše građane i privredu, a ministarka građevine Zorana Mihajlović je najavila da će katastar biti potpuno elektronski do 2020. godine.\nAustrijski "Atek" ponovo u igri za RTB Bor\nKonzorcijum "Atek industris" otkupio je dokumentaciju za učešće na tenderu za strateško partnerstvo sa RTB Borom, koji je raspisala Vlada Srbije, saopšteno je danas iz te kompanije.\nEvro sutra 123,95 dinara, NBS prodala 15 miliona evra\nZvanični srednji kurs u sredu biće 123,9518 dinara za evro što je neznatna promena u odnosu na današnji kurs, a Narodna banka Srbije (NBS) je prodala 15 miliona evra da bi ublažila prekomerne dnevne oscilacije kursa.


Javni konkurs za subvencionisanje troškova ulaganja u materijalnu imovinu – ICR\nJavni konkurs za subvencionisanje troškova ulaganja u materijalnu imovinu predstavlja osnov za dodelu regionalne investicione državne pomoći.\nPokrajinski sekretarijat za privredu, zapošljavanje i ravnopravnost polova dodeljuje subvencije u ukupnom iznosu od 25.000.000,00 dinara, u okviru Programa 1504 – Podsticaji razvoju privrede, programska aktivnost 1002 – Podrška direktnim stranim investicijama, ekonomska klasifikacija 454 – Subvencije privatnim preduzećima- 4541 – tekuće subvencije privatnim preduzećima, izvor finansiranja 0100 Prihodi iz Budžeta.\n• obavljanje delatnosti u novom, za korisnika sredstava namenski izgrađenom objektu, za koje je ugovoren dugoročni zakup u trajanju od najmanje pet godina od dana odobrenja zaključenja ugovora o dodeli sredstava (namenski brownfield), ili\n• obavljanje delatnosti u postojećem objektu (brownfield) za koji je ugovoren dugoročni zakup u trajanju od najmanje pet godina od dana odobrenja zaključenja ugovora o dodeli sredstava.\nIznos državne pomoći odrediće se na osnovu troškova jednogodišnjeg zakupa, odnosno troškova izrade tehničke dokumentacije, (prema:Zakon o planiranju i izgradnji („Sl. glasnik RS“, br. 72/2009, 81/2009 – ispr., 64/2010 – odluka US, 24/2011, 121/2012, 42/2013 – odluka US, 50/2013 – odluka US, 98/2013 odluka US, 132/2014 i 145/2014), a maksimalno do iznosa navedenog u stavu 1, poglavlja I, prema sledećoj skali:\n• Za investicioni projekat čija je minimalna vrednost ulaganja u naredne 3 godine 1.000.000 evra1 u dinarskoj protivvrednosti i kojim se u naredne 3 godine realizuje otvaranje najmanje 30 novih radnih mesta počev od dana zaključenja ugovora o dodeli sredstava – maksimalna visina subvencije iznosi 50.000 evra u dinarskoj protivvrednosti1;\n• Za investicioni projekat čija je minimalna vrednost ulaganja u naredne tri godine 2.000.000 evra u dinarskoj protivvrednosti1 i kojim se u naredne tri godine realizuje otvaranje najmanje 100 novih radnih mesta počev od dana zaključenja ugovora o dodeli sredstava – maksimalna visina subvencije iznosi 100.000 evra u dinarskoj protivvrednosti1;\nNovim radnim mestom smatra se ono radno mesto na kom se najkasnije u roku od tri godine od dana zaključenja ugovora o dodeli subvencija zasniva radni odnos na neodređeno vreme kod privrednog društva kome je odobrena subvencija. Novim radnim mestom smatra se i radni odnos direktno povezan sa realizacijom investicionog projekta, koji je zasnovan u prethodna tri meseca od dana zaključenja ugovora u privrednom društvu kome se odobrava subvencija ili u društvu koje ima status povezanog lica sa privrednim društvom kome je subvencija odobrena.\n8. Da se za dodelu subvencije javilo pre početka realizacije projekta.


Pozorišna predstava ”Pažljivkova pravila u saobraćaju” na sceni u Novom Pazaru - IndeksOnline.rs\nNaslovna Društvo Pozorišna predstava ”Pažljivkova pravila u saobraćaju” na sceni u Novom Pazaru\nNOVI PAZAR – Pozorišna predstava ”Pažljivkova pravila u saobraćaju”, već drugu godinu zaredom izvodi se i na sceni novopazarskog Kulturnog centra u više tremina. U organizaciji republipčke Agencije za bezbednost saobraćaja i lokalog Saveta za bezbednost saobraćaja, ovu zanimljivu edukativnu predstavu ove godine videlo je oko 1500 prvaka.\nKad Pažljivko objasni neko pravilo, još na sceni, ni jedno dete to prosto ne može da zaboravi. A da bi svi prvaci sa teritorije Novog Pazara mogli da pogledaju ovu zanimljivu pozorišnu priču, pobinuo se Sadžaktrans, koji je obezbedio besplatan prevoz za mališane.\n”Posebno zadovoljstvo pričinjava činjenica da u poslednjih 5 godina nismo imali ni jednu saobraćajnu nezgodu sa smrtnim ishodom u kojoj su učestvovala deca”, rekao je član gradskog Saveta za bezbednost saobraćaja Hidajet Plojović. Istakao je da će edukacija i prevencija i ubuduće biti prioritet u Novom Pazaru.\nPažljivkova knjiga, bojanka, fluorscentne trake, prsluci… sve je to povećalo Pažljivkovu popularnost među mališanima predhodnih godina. Pažljivko na sceni je ipak, posebna priča, koja ”živi” poslednjih sedam godina. Osmislila ju je Agencija za bezbednost saobraćaja Republike Srbije.\nPrema rečima Tomislava Petrovića iz Agencije za bezbednost, ove godine Pažljivko obilazi oko 75 lokalnih samouprava. Naredne godine, najavljuje Petrović, planira se i Pažljivkova smotra, u okviru koje će se prvaci iz različitih gradova Srbije takmičiti u znanju o Pažljivkovim pravilima u saobraćaju.


Bitka za Bušov budžet u Kongresu - 2003-05-07\nTokom odvojenih konferencija za medije, u utorak, i republikanci i demokrate pokušavali su da privuku pažnju na svoja gledišta po pitanju smanjenja poreza. Demokrate su ponovo ukazivale na najnovije izveštaje o porastu nezaposlenosti iznoseæi ih kao dokaz da æe predlog predsednika Buša za ogromno smanjenje poreza stvoriti dugoroène probleme privredi. Senator Tom Dešl, izneo je u osnovnim crtama predlog demokrata za koji je rekao da bi doneo momentalne poreske olakšice proseènim Amerikancima, i da bi više pomogao maloj privredi i finansijski osiromašenim gradovima i pojedinaènim državama:\n”Naš plan vraæa Ameriku na stazu odgovornijeg finansijskog ponašanja. Podsticaj za privredu je tri puta veæi nego u republikanskom planu, i to ove godine, kada je najpotrebniji, a košta mnogo manje. Osim toga, ne bi stvorio ogromne i trajne nove obaveze, koje bi pogoršale ekonomsku situaciju u dugoroènom smislu.“\nKratko vreme pre toga, predsednik Buš je u govoru pred Amerièkom privrednom komorom ponovo pozvao Kongres da odobri što je moguæe veæe smanjenje poreza. Istovremeno, na Kapitol hilu, predsednikove pristalice vršile su pritisak na zakonodavce, a zatim se okupile da bi èule republikanskog senatora Dona Niklsa:\n”Vidim znake koji pokazuju da Amerikanci traže radna mesta i rast privrede. To je upravo ono što mi želimo. Želimo da podstaknemo rast i otvaranje radnih mesta, želimo otvaranje novih moguænosti za sve Amerikance. Demokrate imaju drugaèiju formulu - oni žele da uveæaju federalnu vladu.“\nBela kuæa je oprezno pozdravila predlog republikanskog senatora Niklsa, inaèe predsednika senatskog Odbora za finansije, da senatska verzija obuhvati privremeno izmenjen predlog predsednika Buša o ukidanju poreza na dividende. U medjuvremenu, u Predstavnièkom domu, funkcioneri administracije znojili su se pod pitanjima demokrata tokom pretresa u jednom od odbora, braneæi predloge predsednika Buša i njegovih republikanskih pristalica, i tvrdeæi da su neophodni za oporavak privrede. Demokrate u Senatu nameravaju da kasnije ove nedelje objave pojedinosti svog plana, iako su neke od njih veæ poznate, kao što su poreske olakšice za porodice i podsticaji za malu privredu. Prvobitni plan predsednika Buša za stimulaciju privrede iznosio je 726 milijardi dolara, ali je on bio primoran da umanji svoja oèekivanja o predloženom smanjenju poreza, i to veæ dva puta u toku svog prvog mandata. Buš sada želi da definitivan zakonski predlog sadrži smanjenje poreza od najmanje 550 milijardi dolara, što Predstavnièki dom podržava, dok je Senat postavio granicu na 350 milijardi.


Dragan Milić: Zahtevi građana privukli najviše pažnje na sednici Opštinskog veća opštine Dimitrovgrad - Far\nU Dimitrovgradu je danas održana 101. sednica Opštinskog veća opštine Dimitrovgrad. Na dnevnom redu našlo se 13 tačaka, a većnici su najviše pažnje tokom dvočasovnog zasedanja usmerili na zahteve građana kojih je bilo ukupno 14, rekao je u izjavi za medije Dragan Milić, opštisnki većnik za socijalna pitanja.\nZahtevi građana su se uglavnom odnosili na komunalne i socijalne probleme, a razmatrane su i njihove pritužbe, naglasio je Dragan Milić.\n„Jedna od pritužbi građana odnosila se je na način čuvanja pasa na teritoriji opštine, odnosno na to da nisu ispoštovani određeni uslovi koji su propisani različitim odlukama i zakonskim aktima, kako od strane Republike Srbije, tako i od strane opštine Dimitrovgrad. Dogovoreno je da u skorije vreme održimo sastanak na kome će se sastati komunalna inspekcija i poljoprivredna služba, kako bi se sagledali ovi problemi i napravila analiza, a ujedno i našao način za njihovo rešavanje u skladu sa zakonskim merama.\nTakođe, imali smo i pritužbe pojedinih meštana sela Gradinje zbog atmosferskih voda koje se sa autoputa slivaju na njihove poljoprivredne parcele i pričinjavaju im štetu. To su pre svega problemi koji su nastali izgradnjom autoputa i mi ćemo njima pružiti pravnu pomoć u vidu saveta, kako bi ostvarili svoja prava, najverovatnije na sudu“ – istakao je Milić.\nOn je rekao da je na sednici razmatrana odluka o usvajanju godišnjeg programa sprovođenja sistemske dezinfekcije i deratizacije na teritoriji opštine i da je za tu namenu iz budžeta izvojeno milion dinara. Takođe je dodao da je jedna od tačaka koja se je našla pred većnicima bila izmena Akcionog plana zapošljavanja. Prema njegovim rečima lokalna samouprava je obezbedila dopunska sredstva iz rezerve za pripravnike u iznosu od 200.000 dinara.\nNa sednici Veća doneto je rešenje o obrazovanju radnog tela za borbu protiv korupcije, a utvrđene su i cene zakupa građevinskog zemljišta za tekuću godinu, koje će biti na prošlogodišnjem nivou.\nNa sednici su uslišeni i neki od zahteva investitora na reparcelizaciju u Radnoj zoni Beleš, koji se odnose uglavnom na obezbeđivanje boljih uslova za investitore od prilaznih saobraćajnica do samih parcela. Razmatrani su i zahtevi mesnih zajednica, koji su se uglavnom odnosili na proširenje elektromreže, popravku rezervoara i na puteve, zaključio je Milić.\nOpštinsko veće usvojilo predlog odluke o davanju saglasnosti kompaniji “MINECO Ltd“ za polaganje cevovoda kroz dve katastarske parcele u KO Kamenica Održana 63. sednica Opštinskog veća opštine Dimitrovgrad U toku radovi na rekonstrukciji mosta u Pasterovoj ulici na reci Nišavi Opština Dimitrovgrad osvojila drugo mesto i novčanu nagradu u iznosu od 23.000 evra u nagradnoj igri „Uzmi račun i pobedi“\nДимитровградДраган МиличзаседаниеИкономикаОбществоОбщина ДимитровградОбщински-изпълнителен съветЦариброд\nБългария се класира за големия финал на "Евровизия 2018"


Press Online :: Balkan :: Grabar-Kitarović: Hrvatska podržava evropski put BiH\nGrabar-Kitarović: Hrvatska podržava evropski put BiH\nMOSTAR - Hrvatska predsednica Kolinda Grabar-Kitarović izjavila je danas u Mostaru da Hrvatska podržava teritorijalnu celovitost BiH, ravnopravnost njena tri konstitutivna naroda, kao i evropski put BiH.\nNavodeći da je prošlo šest godina od poslednjeg trojnog sastanka na predsedničkom nivou, Grabar-Kitarovićeva ocenila je da je današnji sastanak u Mostaru bio izuzetno koristan, jer se, osim o otvorenim pitanjima izmedju tri države, razgovaralo i o područjima saradnje koja mogu biti produktivna i pozitivna.\n"Glavna tema razgovora je bila Strategija Evropske komisije o Zapadnom Balkanu", kazala je hrvatska predsednica posle sastanka članova Predsedništva BiH s predsednicima Srbije i Hrvatske.\nOna je dodala da će Hrvatska kroz Savet Evrope nastojati učiniti što više kako bi podstakla proces evropskih integracije BiH.\nKolinda Grabar Kitarović navela je dalje da u budućnosti vidi zajedničke nastupe BiH, Hrvatske i Srbije na trećim tržištima, dodavši da je razgovarano i o demografskim kretanjima na području zemalja zapadnog Balkana.\nPrema njenim rečima, između tri države postoji mogućnost saradnje u oblasti energetike i sabraćajne infrastrukture.\nGovoreći o izmenama Izbornog zakona BiH, hrvatska predsednica je kazala da su članovi Predsedništva BiH istakli da je to jedno od gorućih pitanja u BiH.\nOna je naglasila da se radi o unutrašnjem pitanju BiH, ali da smatra da to pitanje treba da bude rešeno u skladu s presudama međunarodnih sudova i sudova u BiH, kako bi se u izbornom procesu ostvarilo dejtonsko načelo jednakopravnosti svih naroda u Bosni i Hercegovini.\n"Najgora moguća opcija je da neko BiH nameće rešenja u vezi sa Izbornim zakonom", kazala je hrvatska predsednica, povodom najave predstavnika medjunarodne zajednice da će nametnuti izmene Izbornog zakona ako to vlasti u BiH ne učine do kraja aprila.


Studneti tokom prethodnog protesta u holu Rektorata u Beogradu, 19. jul 2019.\nPredsednik Srbije Aleksandar Vučić izjavio je da policija neće intervenisati u slučaju blokade Rektorata Univerziteta u Beogradu i ocenio da je cela akcija i “rezultat nemoći i želje organizatora da se policija uključi da bi posle mogli da kažu da je ugrožena autonomija univerziteta”.\nU izjavi novinarima u Pranjanima, Vučić je upitao zbog čega su učesnici tog protesta ušli u Rektorat "u kratkim gaćama" ako već toliko poštuju univerzitet i kako su i dalje studenti sa 30 godina.\nProtest pod sloganom 'Pokaži nam diplomu Nebojša!'\nU petak, 13. septembra, dan uoči 41. protesta, studenti okupljeni u okviru organizacije "1 od 5 miliona" blokirali su zgradu Rektorata Univerziteta u Beogradu tražeći razrešenje ministra finansija Siniše Malog zbog afere "plagijata fakultetske diplome".\nMihajlović: Niko nema prava da okupira zgradu Rektorata\nPotpredsednica Vlade Srbije Zorana Mihajlović osudila je upad u zgradu Rektorata studenata koji se, kako je kazala, "predstavljaju kao članovi 'Jedan od pet miliona' i koji traže da zauzmu sedište Beogradskog univerziteta".\nU saopšenju iz njenog kabineta navodi se da je Mihajlović istakla da su Beogradski univerzitet i zgrada Rektorata otvoreni za sve studente i studentkinje i da "niko nema pravo da ga prisvaja, blokira niti zauzima i uzurpira".


Da li je na pomolu novi Savez za promjene u RS-u? – dijalogin.tv\nLideri SDS-a i PDP-a Vukota Govedarica i Branislav Borenović pripremaju novi koalicioni sporazum Saveza za promjene koji će biti ponuđen na potpisivanje svim dosadašnjim članovima tog saveza, prenosi SrpskaCafe.\nIzvori portala SrpskaCafe otkrivaju da novi dokument o koalicionom djelovanju opozicije u Republici Srpskoj predstavlja Govedaricin i Borenovićev odgovor na sve češće spekulacije da je PDP “najslabija karika” u SzP te da ova stranka, navodno, vodi tajne pregovore sa SNSD-om o ulasku u vlast na nivou RS.\n“Zbog višemjesečnih i sve otvorenijih nesuglasica između SNSD-a i DNS-a u političkim kuloarima počele su da kruže priče o tome kako bi PDP, navodno, mogao da uskoči u vlast na mjesto stranke Marka Pavića. Na posljednjoj sjednici Glavnog odbora PDP o tome je, između ostalog, govorio i stranački predsjednik Branislav Borenović, koji je otvoreno poručio da PDP, pod njegovim vođstvom, nikad neće ući u koaliciju sa SNSD” otkrivaju sagovornici portala SrpskaCafe.\nOni dodaju da su upravo zbog toga Borenović i Govedarica riješili da stave tačku na takve priče te da su intenzivno počeli da rade na sastavljanju novog koalicionog sporazuma, koji bi navodno trebalo da bude uskoro završen.\n“Još nije određeno da li će se taj dokument nazvati deklaracijom, koalicionim sporazumom ili dogovorom, ali se na njemu intenzivno radi. Takođe, Govedarica i Borenović planiraju da taj dokument, nakon predstavnika SDS-a i PDP-a, potpiše i lider NDP Dragan Čavić, a tek poslije toga će biti predstavljen i ostalim članicama SzP” ističu izvori portala SrpskaCafe.\nPredsjednik PDP Branislav Borenović potvrdio je da uprkos, kako kaže, “određenim spekulacijama” Savez za promjene nastavlja jedinstveni nastup u opozicionoj borbi te da ne postoji nikakva šansa da PDP uđe u vlast zajedno sa SNSD-om.\nIzvori SrpskaCafe-a otrkivaju da će liderima Napredne Srpske Adamu Šukalu i SRS RS Milanku Mihajilici uskoro biti ponuđeno da svoje stranačko članstvo priključe SDS-u.\n“Govedarica i Borenović su zaključili da bi za što uspješniji nastup na sljedećim opštim izborima bilo neophodno da dođe do ukrupnjavanja opozicije, odnosno da se male stranke, kao što su NS i SRS RS, pripoje SDS-u po istom principu kao što su se Zdravko Krsmanović i njegova Nova socijalistička partija uoči izbora 2014. pripojili stranci Dragana Čavića” kažu sagovornici.\nTužilaštvo BiH podiglo optužnice za ratne zločine na području Doboja i Bosanske Krupe


Vlada je ponudila čitav niz mera sa namerom na unapredi servise za decu i omladinu sa invaliditetom.Ove mere su deo strategije pod nazivom Do najviših visina za decu sa invaliditetom.\nPaket obuhvata savete školama koje bi trebalo da rade na suzbijanju nasilja nad decom sa invaliditetom, uspostavljanje novog tela koje bi pomoglo lokalnim vlastima i prušaocima primarne zaštite i omogućilo porodicama dece sa invaliditetom kraće odmore, novu “ponudu” lokalnih vlasti u obezbedjivanju primarne zaštite i 35 miliona funti za seriju pilot projekata koji bi omogućili odgovarajuću negu i brigu o deci sa invaliditetom.\nSekretar za decu, škole i porodice Ed Balls kaže: "Zlostavljanje dece sa teškoćama u učenju i drugim vrstama invaliditeta je najžešći oblik kukavičluka. Osamljivanje dece zbog njihove različitosti je neprihvatljivo i pogrešno. Treba da gledamo ispod invalidnosti i vidimo mladu osobu."On takodje priznaje da “mnogi roditelji dece sa invaliditetom osećaju da nemaju uvek podršku koja im treba u odredjenom trenutku”.\nKomentarišući pilot projekat namenjen deci sa invaliditetom, ministar za decu Beverley Hughes je rekla da omogućavanje pristupa roditelja dece sa invaliditetom kvalitetnoj zaštiti i dobrima je ključni deo rada vlade na socijalnoj pravdi i na taj način omogućava deci sa invaliditetom i njihovim roditeljima izlazak iz situacije siromaštva i daje deci jednake mogućnosti.\nSteve Broach, rukovodilac kampanje Svako dete je važno pozdravlja ovaj paket podrške.Ali on takodje kaže da su servisi za decu sa invaliditetom neadekvatni u nekim delovima zemlje i dodaje: "Potrebno je da sve porodice dece sa invaliditetom, bez obzira gde žive, imaju ista prava na uobičajeni život kao i druge porodice."\nRegionalna konferencija za mlade\nHocemo li u Evropu?\nVodic kroz Dizni svet za osobe sa invaliditetom\nOtvoreno pismo Vladi, clanovima Narodne skupštine, kreatorime politike i donosiocima odluka u Republici Sloveniji


Uređenje zemljanih puteva na tri lokacije u Vrbasu | Oko Nas\nUređenje zemljanih puteva na tri lokacije u Vrbasu\n13/09/2016 Oko nas\nRadovi na uređenju zemljanih puteva i površina tucaničkim zastorom na teritoriji opštine Vrbas, počeli su juče. U ovoj fazi radovi se izvode na tri lokacije u Vrbasu. Na delu ulice Miletićeve (kod stadiona na Šlajzu) biće tucanički uređeno 800 m2 puta, u Ulici 8. marta površini od 115 m2, a u Bloku 70 biće uređeno 170 m2 puta.\nUkupna vrednost radova iznosi 898.758 dinara sa PDV-om. Investitor radova je opština Vrbas, a izvođač DOO „DTD Vodoprivredno“ iz Sente. Stručni nadzor radova će vršiti Odeljenje za komunalne i građevinske poslove opštinske uprave Vrbas.\n“Završetak radova na sve tri lokacije očekuje se do 20.septembra. Za drugu fazu, za ove radove, iz opštinskog budžeta je obezbeđeno 1.200.000 dinara, gde se očekuje da budu uređeni zemljani putevi nasipanjem tucanikom površine od oko 1.500 m2. Ovi radovi izvešće se do kraja tekuće godine, a lokacije će biti dogovorene sa mesnim zajednicama u skladu sa prioritetima”, rekao je Igor Milović, rukovodilac Odeljenja za komunalne i građevinske poslove opštinske uprave Vrbas.\nPrethodni članakIzlivanje betonske ploče igrališta – Radovi u parku kod Autobuske staniceSledeći članakPrva grinfild investicija u Vrbasu – Italijanski investitor treba da zaposli 70 ljudi


Cene nafte na REKORDNOM minumumu, u Srbiji bez značajnog pojeftinjenja - Bizlife.rs\nPrivreda sveta je pod potresima usled pandemije koronavirusa, uz novi pad indeksa na berzama i cena nafte.\nTokom konferencije za štampu, predsednik SAD Donald Tramp je pad cena objasnio “naftnim ratom” Saudijske Arabije i Rusije. Rekao je da je ove sedmice razgovarao s ruskim predsednikom Vladimirom Putinom i sa saudijskim prestolonaslednikom Mohamedom bin Salmanom. “Toliko je nafte”, rekao je Tramp, da je “u nekim slučajevima verovatno manje vredna od vode”.\nSrpsko tržište dobro snabdeveno derivatima, znatnog pojeftinjenja nema\nU Srbiji svih vrsta goriva na benzinskim stanicama u Srbiji ima dovoljno, nije ugroženo snabdevanje, a cene derivata iz dana u dan su sve niže, pa je tako u utorak benzin BMB 95 mogao da se kupi po ceni od 140,50 do 142,40 dinara po litru, a evrodizel od 150,40 do 151,90 dinara po litru.\n„Najvažnije je da su u ovom trenutku očuvani stabilnost tržišta i sve linije snabdevanja. Sirova nafta se do rafinerije doprema cevovodom, a gotovi derivati u najvećem obimu Dunavom i tu nema nikakvih problema. Cene svakodnevno idu naniže u skladu sa cenama po kojima se nabavljaju na svetskom tržištu“, kaže Tomislav Mićović, generalni sekretar Udruženja naftnih kompanija Srbije.\nBerzanski indeksi nastavljaju da tonu, i automobilska industrija u problemu\nIako bi se očekivalo da će zbog pandemije profitirati proizvođači testova za viruse, kompanija “Quest” koja ih proizvodi, prijavila je poreskim vlastima pad obima proizvodnje za čak 40 odsto jer nema tražnje za njene druge proizvode, sem za test za novi koronavirus. Uz to je mnogo manje poseta lekarima, te i raznih laboratorijskih testova koji su glavnina proizvodnje firme “Quest”.\nU Nemačkoj su u krizi početnička “start-ap” preduzeća kojima je Vlada namenila pomoć od dve milijarde evra da se ne bi ugasila.\nU Japanu su otkazane tradicionalne kolektivne prvoaprilske svečanosti dočeka novih zaposlenih u preduzećima čiji neki zaposleni mogu da rade od kuće – samo u “Soniju” 20.000, a drugi su na prinudnom odmoru do daljeg.\nnafta gorivo berza derivati automoblilska industrija


Do kraja godine biće investirano deset miliona dinara u vodovod opštine Žabalj - FormatŽabalj\nHome Novosti Do kraja godine biće investirano deset miliona dinara u vodovod opštine Žabalj\nSeptember 29, 2020 Format Žabalj 0\nSeptember 29, 2020 Format Žabalj\nJKP „Vodovod opštine Žabalj“ investiraće do kraja godine deset miliona dinara u bušenje bunara u Žablju i u automatizaciju celog sistema, čime će biti dobijeno kvalitetnije vodosnabdevanje, efikasnije upravljanje, kao i značajna ušteda energije, saopštili su iz tog žabaljskog javnog preduzeća.\nRadove na rekonstrukciji vodovodne mreže u Čurugu finansirao je Pokrajinski sekretarijat za poljoprivredu, vodoprivredu i šumarstvo, uz učešće Opštine Žabalj, a planirano je da u naredne dve godine bude potpuno obnovljena celokupna vodovodna mreža u sva četiri naseljena opštinska mesta.\nPredsednik opštine Čedomir Božić u nekoliko navrata obišao je crpne stanice i radove na rekonstrukciji vodovodne mreže u Čurugu i, tom prilikom, istakao je da je cilj da opština dobije vodu odličnog kvaliteta.\n„Ono što imamo kao plan za narednu godinu, a odnosi se na vodosnabdevanje, je izgradnja fabrika za preradu vode. Naravno, ovo je ozbiljan projekat, čija realizacija ne može da se očekuje u jednoj kalendarskoj godini, pa se realizacija planira u naredne tri godine,” rekao je Božić.\nDirektor JKP „Vodovod opštine Žabalj“ Radovan Plačkić rekao je da su urađeni elaborati za fabrike voda u svim naseljenim mestima u Opštini Žabalj, a da je u toku izrada projektno tehničke dokumentacije.\n„Prve vidljive rezultate očekujem već na proleće, a tu nećemo stati, nego ćemo raditi sve dok građani opštine Žabalj ne budu potpuno zadovoljni kvalitetom vode, a siguran sam da će se to ostvariti u naredne tri do četiri godine“, naglasio je Plačkić.\nZa narednu godinu planirana su značajna ulaganja u unapređenje vodosnabdevanja i kvaliteta pijaće vode. Projekat izgradnje fabrika vode biće jedan od najzahtevnijih, najvećih i za budućnost najvažnijih projekata u opštini, kako ističu nadležni. Izgradnjom pogona za preradu vode biće sprečeni gubici, a vodosnabdevanje biće pouzdano, sigurno i kvalitetno.\nprevious Krizni štab ublažio mere - Produžen rad kafića i restorana u zatvorenom do 23 časa\nnext Danas ističe moratorijum na kredite


Bivši italijanski sudija dao svoj sud o prekršaju nad Džekom\nNekadašji italijanski fudbalski sudija Gracijano Ćezari je prokomentarisao za “SportMediaset” odluku svog mlađeg kolege Danielea Doverija da dosudi penal nakon faula Matije De Šilja nad Edinom Džekom.\nInter je juče u finalu italijanskog Superkupa savladao Juventus sa konačnih 2:1, a jedan od presudnih momenata je sigurno bio penal nad Edinom Džekom tokom prvog poluvremena.\nNjega je faulirao defanzivac Juventusa Matija De Šiljo, nakon čega je glavni arbitar meča Daniele Doveri dosudi najstrožu kaznu koju je u gol pretvorio Lautaro Martinez.\n“Džeko se dobro ubacio ispred De Šilja kome nije preostalo ništa drugo nego da ga obori. Veoma čist penal” – prokomentarisao je nekadašnji sudija Gracijano Ćezari.\nInter je do pobjede u Superkupu došao veoma kasno, odnosno tokom produžetaka u 120. minutu i to golom već pomalo zaboravljenog Aleksisa Sančeza.\nPrethodni članakMiljan Pušica za MeridianSportBH: “Odlučivaće kvalitet rukometaša koji su naknadno pozvani”\nNaredni članakDobre vijesti za Hrvatsku, Duvnjak i Cindrić se priključili Kaubojima


Nije poznato koliko je zdravstvenih radnika od kraja decembra, kada je za njih počela imunizacija, do danas primilo vakcinu u Srbiji (vakcinacja u Španiji, 30. jun 2021)\nUlaskom delta soja korona virusa u Srbiju, sve su učestaliji pozivi na obaveznu vakcinaciju zdravstvenih radnika. Na ovaj korak su se zbog rasta broja zaraženih već odlučile Italija, Francuska i Grčka.\nIz Ministarstva zdravlja nisu odgovorili na pitanje Radija Slobodna Evropa (RSE) koliko je zdravstvenih radnika od kraja decembra, kada je za njih počela imunizacija, do danas primilo vakcinu.\nOdgovori nisu stigli ni kada je reč o pitanju da li se razmatra mogućnost obavezne vakcinacije lekara i drugog medicinskog osoblja, te kakve bi u tom slučaju mogle biti posledice po nevakcinisane.\nZa obaveznu vakcinaciju medicinara se, pored ostalih, zalaže epidemiolog i član Kriznog štaba Vlade Srbije za borbu protiv korona virusa Predrag Kon.\nOn je 17. jula na svojoj Facebook stranici upozorio da će zbog delta soja bolnice uskoro početi da se pune, kao i da se za tri nedelje "može desiti da brojevi novih slučajeva ponovo postanu četvorocifreni na dnevnom nivou".\n"Nema vremena za premišljanje, hitno bi trebalo početi sa obaveznom vakcinacijom zdravstvenih radnika, a zatim i ostalih grupa stanovnika koji su u posebnom riziku ili su u prilici da masovno zaražavaju druge zbog posla koji obavljaju", napisao je Kon.\nZa koga je vakcinacija već obavezna?\nU Srbiji je od kraja maja ove godine obavezna vakcinacija za pripadnike vojske i policije.\nDa ovo bude obaveza i zdravstvenih radnika, među prvima se založio član Kriznog štaba i direktor beogradske Infektivne klinike Goran Stevanović.\nOn je u martu ove godine rekao da je jedan od zaključaka "svih upravnika bolnica iz kovid sistema da se uputi apel, zahtev, molba, da se pokrene inicijativa da vakcina postane obavezna za zdravstvene radnike".\nZlatibor Lončar, ministar zdravlja Srbije, prilikom vakcinacije na Institutu za virologiju u Beogradu 19. januara 2021.\nMesec dana kasnije, ministar zdravlja Zlatibor Lončar izjavio je da nema potrebe za obaveznom vakcinacijom i da je imunizovano "više od 65 odsto zdravstvenih radnika".\n"Imali smo lekare vakcinisane u dovoljnom broju, ali je bio problem sa medicinskim sestrama i bilo je nedoumica oko trudnoće, ali smo se organizovali, radili tribine, razgovarali sa njima i taj broj se povećao i povećava se svakog dana. Tako da u ovom momentu nemamo potrebu da uvodimo obaveznu vakcinaciju", rekao je Lončar 13. aprila za Radio televiziju Srbije.\nZašto deo medicinara odbija vakcinu?\nLončar je naveo da je najveći problem bio sa mladim medicinskim sestrama "zbog raznih dezinformacija koje su do njih dolazile" i podvukao da ne postoji nijedan naučni dokaz da vakcine koje se trenutno nalaze u Srbiji izazivaju sterilitet.\nUz podršku obaveznoj vakcinaciji medicinskih radnika, direktorka kovid bolnice u Batajnici u Beogradu Tatjana Adžić Vukićević izjavila je za list Politika 18. jula da je u toj bolnici "sedela za stolom sa devet medicinskih sestara, a da pet nije vakcinisano".\nNe zna se koliko je zdravstvenih radnika vakcinisano do jula.\nČlanica Kriznog štaba i ministarka za rad Darija Kisić Tepavčević izjavila je nakon sednice ovog tela 13. jula da nema ovaj podatak i dodala da je u ustanovama socijalne zaštite, vakcinu primilo 80 odsto zaposlenih.\nU Zakonu o zaštiti stanovništva od zaraznih bolesti, čije je izmene Skupština Srbije usvojila u novembru 2020. godine, navodi se da se može odrediti obavezna imunizacija "za sva lica, odnosno za određene kategorije lica, ako se utvrdi opasnost od prenošenja određene zarazne bolesti".\n"Obavezna, odnosno preporučena vanredna imunizacija naređuje se aktom ministra, u skladu sa preporukama Svetske zdravstvene organizacije, na predlog Zavoda za javno zdravlje, uz saglasnost Republičke komisije za zaštitu stanovništva od zaraznih bolesti", navodi se u članu 33. ovog Zakona.\n"Ministar (zdravlja) treba da postupi onako kako mu Zakon omogućava i da donese odluku o obaveznoj vakcinaciji određenih grupa stanovništva, gde su među prvima zdravstveni radnici", rekao je za RSE predsednik Sindikata lekara i farmaceuta Rade Panić.\nOn je dodao da svako ko radi sa većim brojem ljudi, pri čemu ti ljudi nemaju mogućnost drugog izbora, treba obavezno da primi vakcinu.\nIma li elemenata diskriminacije?\n"Diskriminacija u najširem smislu predstavlja nejednako tretiranje lica, ako ne postoji objektivno i razumno opravdanje, odnosno da to razlikovanje ne teži legitimnom cilju. Ovde pričamo o politici vakcinacije koja je legitimna i teži legitimnom cilju, a to je zaštita javnog zdravlja", rekla je za RSE poverenica Srbije za zaštitu ravnopravnosti Brankica Janković.\nIpak, ona smatra da bi rešenje trebalo tražiti u nastavku promocije imunizacije i da bi uvođenje obaveze trebalo da bude krajnja mera.\n"Mislim da treba da se oslonimo na profesionalnost i odgovornost zdravstvenih radnika. Ne treba zaboraviti da su oni podneli veliku žrtvu u borbi protiv pandemije. Bilo je za očekivati da će biti prvi koji će krenuti u imunizaciju i teško je da se razume šta se to desilo što je kod njih stvorilo otpor. Treba da vidimo šta je stvorilo nepoverenje i da im se objasni. To vidim kao rešenje pre nego što se uvede obavezna vakcinacija", rekla je Janković.\n"Treba da vidimo šta je stvorilo nepoverenje i da im se objasni. To vidim kao rešenje pre nego što se uvede obavezna vakcinacija", Brankica Janković, poverenica za zaštitu ravnopravnosti Srbije na jednom skupu iz septembra 2016.\nKakav je stav Svetske zdravstvene organizacije?\nSvetska zdravstvena organizacija (SZO) trenutno ne podržava obaveznu vakcinaciju protiv COVID-19 i navodi da je bolje raditi na kampanji za imunizaciju uz informisanje stanovništva i obezbeđivanje pristupačnosti vakcina.\n"O obaveznoj vakcinaciji se najčešće govori u kontekstu zdravstvene i socijalne zaštite, zbog jedinstvenih uslova u kojima zaposleni rade i njihove etičke obaveze da ne nanose štetu svojim pacijentima", navodi se u dokumentu SZO pod nazivom "COVID-19 i obavezna vakcinacija: Etička razmatranja i upozorenja".\nSZO kaže da ovakve odluke zavise od lokalnog konteksta i da bi ih trebalo "empirijski preispitati pre nego što se uzmu u razmatranje".\nObavezan PCR test posle odmora\nDok se čeka odluka o tome hoće li vakcina za medicinare biti obavezna ili ne, pojedine bolnice u Srbiji počele su da uvode pravilo po kojem zdravstveni radnici koji nisu vakcinisani ili nisu preležali COVID-19, moraju po povratku sa odmora da donesu negativan PCR test koji će sami finansirati.\nIz Ministarstva zdravlja nisu odgovorili na pitanja RSE o razlozima ovakve odluke i posledicama za one koji je ne budu poštovali.\nList Politika preneo je 15. jula da će mera biti na snazi do septembra jer se strahuje da će po povratku iz inostranstva neko uneti virus u bolnicu.\n"Istovremeno, smatra se da mnogi neće želeti da izdvoje za testiranje 9.000 dinara (oko 76 evra), da će promeniti svoj stav i da će se ipak odlučiti za vakcinu", piše Politika.\nOd ove mere, kako dodaje list, osim vakcinisanih i onih koji su preležali virus, izuzeti su medicinski zadnici koji zbog zdravstvenog stanja ne smeju da se vakcinišu ili su primili prvu dozu.\nJedna od zdrvastvenih ustanova koja je uvela obavezan PRC test za svoje zaposlene po povratku sa odmora je Klinički centar u Kragujevcu u centralnoj Srbiji.\nKragujevac: Vakcinacija bez zakazivanja u tržnom centru\nZašto mera obaveznog PCR-a važi za Kragujevac?\nU obrazloženju odluke, u koju je RSE imao uvid, navodi se da je doneta zbog "velikog broja nevakcinisanih zaposlenih i pojave novog soja SARS-CoV-2 koji je zarazniji, brže se širi i daje drugačiju sliku od dosadašnjih sojeva".\nZa sada nema podataka o broju nevakcinisanih u ovoj zdravstvenoj ustanovi sa 2.200 zaposlenih.\nDirektor Kliničkog centra Predrag Sazdanović nije odgovorio na pozive RSE, ali nam je u upravi te ustanove rečeno da je direktor sproveo odluku koju je donelo Ministarstvo zdravlja.\nOdluka se, uz zaposlene, odnosi i na sva druga lica koja se po osnovu stručnog usavršavanja i osposobljavanja nalaze u kragujevačkom Kliničkom centru.\nČlanica Kriznog štaba Darija Kisić Tepavčević izjavila je da je reč o meri koja će se i dalje donositi, ali pojedinačno od bolnice do bolnice u zavisnosti od epidemiološke situacije.\nPredsednik Sindikata lekara i farmaceuta Rade Panić za RSE ocenjuje da se novi talas epidemije zbog delta soja može očekivati i da bi PCR test trebalo da bude obavezan za sve nevakcinisane građane.\n"Ako ne uvedemo te iste PCR testove za građane, to što će se lekar ili sestra na posao vratiti zdravi ne znači ništa jer će sutradan na odeljenju biti zaraženi pacijent i zaraziće njih dvoje iako su oni izdvojili devet hiljada dinara za PCR test", kaže Panić.\nPozivi na vakcinaciju zbog delta soja\nDelta soj korona virusa se prvi put pojavio u Indiji u oktobru 2020. godine i od tada se proširio u više od 100 država sveta.\nMnogo je zarazniji od drugih sojeva i veći je rizik od hospitalizacije. Studija Javnog zdravstva Engleske, jedne od država u kojima je ova varijanta najraširenija, sugeriše da su dve doze vakcina Pfizer-BioNTech i AstraZeneca vrlo učinkovite i protiv delta soja.\nSrbija uz vakcine američkog i britanskog proizvođača, ima i kineski Sinopharm i ruski Sputnik V. Predsednik Srbije Aleksandar Vučić izjavio je 15. jula da je nabavljena i peta vakcina - američkog proizvođača Moderna koja bi, kako je naveo, trebalo da stigne u oktobru.\nPrema izjavi članice Kriznog štaba Darije Kisić Tepavčević, do 13. jula je obe doze vakcine primilo 49 posto punoletnog stanovništva.\nBeograd prednjači u broju vakcinisanih, sa skoro 70 posto imunizovanih. Sa druge strane, u deset opština u Srbiji vakcinisano je manje od trećine stanovnika. Među njima su Tutin i Novi Pazar na jugozapadu i Lajkovac i Mionica u centralnoj Srbiji.\nKisić Tepavčević je rekla da su mladi najveći problem, jer je u populaciji od 18 do 30 godina vakcinisano svega nešto više od 17 odsto. Ona je dodala da mladi koji nisu primili vakcinu mogu biti najveći prenosioci delta soja.\nMinistarstvo zdravlja saopštilo je 1. jula da je ovaj soj otkriven kod dva državljana Srbije koji su se nedavno vratili iz inostranstva.\nU kojim zemljama je obavezna vakcinacija medicinara?\nPrva država Evropske unije koja je uvela obaveznu vakcinaciju za zdravstvene radnike, uključujući i farmaceute, bila je Italija koja je takvu odluku donela krajem marta pošto je otkriveno nekoliko manjih žarišta u bolnicama u kojima je osoblje odbilo da se vakciniše.\nUsporavanje stepena vakcinacije i nagli porast broja zaraženih zbog širenja delta soja naveli su nedavno na isti korak i Francusku i Grčku.\n"Francuska neće dozvoliti zdravstvenim radnicima da rade, niti će dobiti platu ukoliko do 15. septembra ne budu vakcinisani protiv COVID-19", saopštio je 12. jula ministar zdravstva ove zemlje.\nFrancuska je najavila i uvođenje specijalnih COVID propusnica za ulazak u restorane, barove, bolnice, tržne centre, vozove i avione. Propusnice će moći da dobiju potpuno vakcinisani, oni koji su se nedavno preboleli korona virus ili imaju negativan test.\nNajavljene mere su kod dela građana ubrzale odluku da se vakcinišu što pokazuje i rekordan broj prijava poslednjih dana, dok su kod drugih izazvale revolt, prenela je agencija AP.\nNakon Macronovog upozorenja, u Francuskoj povećan interes za vakcinaciju\nHiljade ljudi marširalo je 17. jula širom Francuske u znak protesta zbog obavezne vakcinacije zdravstvenih radnika i COVID propusnica.\nFrancuska, kako navodi Reuters, ima ukorenjen pokret protiv vakcinacije, a vlasti su se do sada oslanjale na uveravanje dovoljnog broja ljudi, uključujući medicinsko osoblje, da se dobrovoljno vakcinišu i zaustave širenje virusa.\nDelta soj ponovo povećava broj infekcija u toj zemlji. Prema podacima američkog Johns Hopkins Univerziteta, oko 40,4 odsto stanovništva je u potpunosti vakcinisano.\nU Grčkoj će vakcinacija za zdravstvene radnike biti obavezna od 1. septembra, najavio je 12. jula premijer Kirijakos Micotakis.\n"Osoblje u domovima za stare treba da bude vakcinisano najkasnije do 16. avgusta, a ko ne bude hteo, biće privremeno suspendovan sa posla", naveo je Micotakis.\nGrčka mladima nudi novac ako se vakcinišu\nTakođe, do kraja avgusta u barove, bioskope, pozorišta i sva zatvorena mesta u Grčkoj mogu da uđu samo vakcinisani. Vakcinacija je otvorena i za uzrast od 15 do 17 godina.\nZbog novih odluka vlasti protestovalo se i u toj zemlji.\nHiljade demonstranata okupilo se 14. jula u dva najveća grčka grada zbog plana imunizacije starijih od 15 godina. U Atini su demonstranti skandirali "Dalje ruke od naše dece!", prenela je agencija AP.\nGrčke vlasti smatraju da su prepuni lokali za noćnu zabavu uzrok naglog porasta broja slučajeva zaraze.\nPrema podacima Univerziteta Johns Hopkins, u toj zemlji je potpuno vakcinisano 41,9 odsto populacije.\nKoje još države uvode obaveznu vakcinaciju?\nU Velikoj Britaniji će, kako su najavile vlasti, od oktobra biti obavezna vakcinacija za zaposlenih u domovima za starije, prenosi Reuters.\nAustralija je krajem juna odlučila da vakcine budu obavezne za visokorizične zaposlene u domovima za stare.\nI Poljska bi, kako piše Reuters, od avgusta mogla da učini vakcinaciju obaveznom za neke osobe sa visokim rizikom od COVID-19.\nSaudijska Arabija je u maju odlučila da svi radnici iz javnog i privatnog sektora koji žele da dolaze na posao moraju da se vakcinišu, ali nije precizirano kada će odluka biti sprovedena.\nKazahstan je najavio obaveznu vakcinaciju ili nedeljna testiranja za osobe koje rade u grupama većim od 20.\nZbog teške epidemiološke situacije, glavni grad Rusije predstavio je plan kojim se zahteva da 60 odsto zaposlenih u oblastima trgovine i zabave, transporta, obrazovanja i zdravstva bude vakcinisano do 15. avgusta.\nVakcina će od 1. avgusta takođe biti potrebna za ulazak u bilo koje državne ili privatne ustanove, kao i za korišćenje javnog prevoza.\nMinistarstvo zdravstva Turkmenistana saopštilo je 7. jula da je vakcinacija u toj zemlji obavezna za sve stanovnike starije od 18 godina.\n***Saradnja na tekstu Branko Vučković


iAnatomija: Apple želi da revolucionarizuje TV\nApple želi da revolucionarizuje TV\nMesecima unazad postoje glasine o tome da Apple planira da stvori novu vrstu televizije koju će podržavati Siri zajedno sa posebnim operativnim sistemom i internet konekcijom.\nU intervjuu za NBC, Tim Kuk je otkrio da je plan kompanije da zavlada našim dnevnim sobama zaista stvaran.\n„Kada odem u svoju dnevnu sobu i upalim televizor, osećam se kao da sam se vratio u prošlost barem 20 ili 30 godina. Televizija je samo jedna od sfera koje nas interesuju, ne mogu da otkrijem više od toga“, izjavio je Kuk.\nI mnogi bi rekli da je u pravu, barem većina koja ne poseduje 3D televizore ili uređaje koji su povezani sa internetom. Softver je neverovatno spor i ružan, daljinski poseduje milion dugmića i krajnje je vreme da se sve pojednostavi i ulepša.\nStiv Džobs je čak u jednoj prilici izjavio da je napokon uspeo „da reši“ problem sa postojećim televizorima i da će Apple imati „najprostiji mogući interfejs koji je moguće zamisliti“.


Studija u SAD: Vakcina AstraZeneke efikasna 79 odsto - NOVA portal\nSvet Autor:Glas Amerike22. mar. 202109:53\n"Vakcina koju su napravili Univerizet Oksford i AstraZeneka efikasna je 79 odsto u sprečavanju koronavirusa, pokazali su rezultati studije u SAD, Čileu i Peruu", saopštila je kompanija koja je tražila da vakcina bude odobrena i u Americi.\nAngela Merkel spremna da primi vakcinu AstraZeneka\nAstraZeneka je 100 odsto efikasna u sprečavanju teških oblika koronavirusa i potpuno je bezbedna za upotrebu, saopštio je proizvođač rezultate studije u kojoj je učestvovalo više od 32 hiljade volontera.\nNovi podaci mogli bi da uliju sigurnost nakon brige koju su izazvali navodi da AstraZenekina vakcina izaziva krvne ugruške i da nije bezbedna za upotrebu, što su kasnije demantovali i Svetska zdravstvena organizacija i Evropska medicinska agencija.\nAstraZeneka saopštila je da će nezavisna komisija u SAD ponovo istražiti navode o pojavi krvnih ugrušaka posle vakcine.\nKompanija sa sedištem u Londonu je već potvrdila da je sopstvenom istragom sprovedenom na 21.583 učesnika koji su primili bar jednu dozu vakcine, utvrdila da nema rizika od tromboze .\nAstraZeneka u SAD čeka odobrenje za upotrebu od Upave za hranu i lekove (FDA), za šta će biti potrebno nekoliko nedelja.


Vlada Kosova: Čekamo poziv za sastanak o “mini Šengenu” - Kosovo Online\n27. Oktobar 2020. • 17:00\nVlada Kosova na čelu sa premijerom Avdulahom Hotijem još uvek nije dobila zvanični poziv za sledeći sastanak o "mini Šengenu", potvrdila je Kancelarija za medije u kabinetu premijera za Gazetu Ekspres.\n“Kancelarija kosovskog premijera čeka poziv za ovaj sastanak. Kada poziv stigne i budemo imali odgovor, objavićemo ga za medije i za javnost“, kaže se u njihovom odgovoru.\nKako piše Gazeta Ekspres, očekuje se da će sledeći sastanak lidera Zapadnog Balkana izazvati veliku pažnju, jer Kosovo prvi put može da učestvuje na ovom sastanku, koji će najverovatnije biti održan putem video konferencije zbog pandemije koronavirusa.\nUčešće Kosova na balkanskom okruglom stolu “mini Šengen” jedna je od tačaka predviđenih sporazumom koji je premijer Hoti potpisao u Beloj kući u septembru ove godine.\nKosovska delegacija se ranije oštro usprotivila toj inicijativi, jer je ocenjeno da zemlje Zapadnog Balkana skreću sa puta evropskih integracija.\nTakvoj ideji jednoglasno se suprotstavio i čitav politički spektar na Kosovu.\nKada je održan prvi sastanak na temu “mini Šengena”, Srbija nije pozvala Kosovo, dok se na pozive Albanije i Severne Makedonije za prisustvovanje na sledećim sastancima, Kosovo nije odazvalo.\nTi sastanci, pre svega, imaju za cilj uspostavljanje intenzivnije ekonomske saradnje kroz slobodno kretanje ljudi i robe.\nMini-Šengen Vlada Kosova Kosovo


Pregledom je utvrđeno prisustvo živih larvi muve koja nije prisutna na teritoriji Republike Srbije i čije je unošenje i širenje zabranjeno.\nMinistarstvo poljoprivrede Srbije zabranilo je uvoz pomorandži i mandarina iz Grčke, koje je uvozila jedna kompanija, zbog prisustva živih larvi Mediteranske voćne muve.\nGranični fitosanitarni inspektor je 12. decembra na graničnom prelazu Preševo, na ulazu u Srbiju, pregledao spornu pošiljku južnog voća - 4.480 >> Pročitaj celu vest na sajtu SrbijaDanas.com << kilograma pomorandži i 16.460 kilograma mandarina.\n22:44: Epidemiolog u Sarajevu preminuo od virusa korona\n22:44: SRBIJA 90-IH Diskvalifikovani zadrugar POBEDIO KORONU, pa otišao...\n22:44: Ermina urlala na Karića pa ZAPRETILA njegovom tati: OSMANE, POPR...\n22:44: Kraljica Elizabeta: Pobeda će na kraju pripadati svima\n22:42: Ermina POLUDELA za Karićem? "Ja bih tebe u 50 NIJANSI SIVE" Ube...


Prevođenje sa španskog na albanski jezik\nPrevod sa španskog na albanski\nPrevodi sa španskog na albanski jezik - Audio verzija\nSvako kome su potrebni prevodi sa španskog jezika na albanski više nema nikakvog razloga za brigu, jer kod nas dobija kompletnu uslugu i profesionalnu obradu apsolutno svih vrsta materijala!\nPored prevoda, ali i overe ličnih dokumenata, prevodimo i sve vrste dokumentacije, poput medicinske, tehničke i dokumentacije za tender, ali i sva ona dokumenta koja se predaju nadležnim službama u različitim situacijama: izjave, saglasnosti, dozvole, uverenja, potvrde i druga.\nA nakon što prevodioci završe svoj deo posla, zvanično ovlašćeni sudski tumači vrše overu prevedenih dokumenata, a u skladu sa zakonom. To znači da najpre porede original i prevod kako bi se uverili da među njima nema razlike, pa je zato vrlo bitno da nam dostavite i originalan dokument na uvid.\nRazlog zbog koga je potrebna overa dokumenta leži u činjenici da prevod dokumenta u pravnom smislu nema nikakvu vrednost, te ne možete praktično da ga predate niti jednoj nadležnoj instituciji. Svojim pečatom na dokumentu, sudski tumač zapravo potvrđuje da je on veran originalu, odnosno da je u zakonskom smislu važeći.\nSa španskog na albanski prevodimo sva poslovna dokumenta, poput: poslovnih izveštaja, faktura, bilanca stanja i uspeha, rešenja o osnivanju pravnog lica, osnivačkog akta preduzeća, sertifikata, statuta preduzeća, revizorskih i godišnjih izveštaja, ali i tekovine Evropske Unije i sve vrste poslovnih i ostalih ugovora, kao i sudske presude i rešenja.\nTakođe, prevodimo i apsolutno sva lična dokumenta, a između ostalog i: radnu i dozvolu za boravak, vozačku i saobraćajnu dozvolu, izvod iz matičnih knjiga (rođenih, venčanih, umrlih), pasoš, ličnu kartu, uverenje o državljanstvu, potvrdu o prebivalištu i druga lična dokumenta.\nShodno vašim zahtevima prevodimo i potvrde o slobodnom bračnom stanju, saglasnosti za zastupanje, te potvrde o stalnom radnom odnosu i o stanju računa u banci, ali i uverenja o nekažnjavanju i neosuđivanosti, odnosno sve potvrde, uverenja, izjave i saglasnosti, to jest dokumenta koja se predaju nadležnim službama u pojedinim situacijama.\nPrevodi popularnih tekstova sa španskog na albanski jezik\nJedan od najčešćih zahteva koji nam upućuju klijenti kada su u pitanju prevodi sa španskog jezika na albanski se odnose na popularne tekstove, odnosno one sadržaje koji su namenjeni široj javnosti. Naši prevodioci, u principu obrađuju tekstove iz bilo koje oblasti, a osim onih čija je tema vezana za oblast politike, prava i ekonomije, kojih je ujedno i najviše, prevodimo i sve popularne, ali i stručne tekstove koji su u vezi sa: psihologijom, finansijama, ekologijom i zaštitom životne sredine, komunikologijom, marketingom, različitim granama društvenih i prirodnih nauka, bankarstvom, sociologijom, naukom, psihologijom, menadžmentom i mnogim drugim oblastima.\nNa zahtev klijenata, a shodno potrebama događaja koji organizuju, uz iznajmljivanje opreme za simultano prevođenje, nudimo i sve oblike usmenog prevođenja sa španskog na albanski jezik, odnosno simultano, šapatno i konsekutivno prevođenje.\nDa bismo u potpunosti ispunili zahteve događaja koji organizujete potrebno je da nam dostavite sve podatke o broju učesnika, te karakteristikama prostora u kome se događaj organizuje, odnosno o očekivanom trajanju, kako bismo mogli da ponudu usluga usmenog prevođenja i opreme koju iznajmljujete prilagodimo koncepciji samog događaja.\nPrevođenje softvera sa španskog jezika na albanski\nU želji da svim klijentima pružimo profesionalno prevođenje softvera sa španskog na albanski jezik, u naš tim smo uvrstili i brojne stručnjake specijalizovane za IT oblast, tako da vas očekuju prevodi bilo koje aplikacije i programa i to po najpovoljnijim uslovima, i u pogledu brzine izrade, ali i po pitanju cene, koja je više nego pristupačna.\nTakođe prevodimo i web sajtove sa španskog na albanski jezik, a posebno napominjemo da se tokom samog procesa svi prevodi usklađuju sa pravilima SEO (Search Engine Optimisation), čime se vlasnicima sajtova na dugoročnom nivou pruža mogućnost da njihov sajt ostane u vrhu pretrage, odnosno poboljša svoje mesto u okviru pretraživača.\nSa španskog na albanski jezik prevodimo i online, ali i klasične kaatloge proizvoda i usluga, kao i sve ostale vrste reklamnog materijala, počev od plakata, letaka i flajera, pa do brošura i PR tekstova. A uUkoliko imate potrebe, možemo da prevedemo i vizit kartice. Uzevši u obzir da su naši prevodioci i sudski tumači apsolvirali ovu oblast prevođenja, budući da iza sebe imaju neverovatne količine prevedenih materijala iz oblasti reklamiranja, to vam garantujemo da će reklamnu poruku iz originalnih sadržaja preneti na odgovarajući način, kako bi i ciljna grupa potrošača kojima je albanski jezik maternji ili se njime služe mogla da se na primeren način upozna sa onim što se reklamira, bilo da su u pitanju proizvodi ili usluge.\nPrevod novinskih članaka sa španskog na albanski jezik\nPored prevoda novinskih članaka, u okviru Prevodilačkog centra Akademije Oxford možete dobiti i prevod ilustrovanih i stručnih časopisa sa španskog jezika na albanski, ali i udžbenika i romana, odnosno knjiga proze i poezije i beletristike.\nNa vaš zahtev vršimo i prevođenje diplomskih, seminarskih i naučnih radova, a prevodimo i rezultate naučnih istraživanja i naučne patente, kao i građevinske projekte. Ukoliko je potrebno, prevešćemo i lekarske nalaze, uputstva za lekove i karakteristike proizvoda, specifikacije farmaceutskih proizvoda i dokumentaciju o medicinskim proizvodima, kao i tendersku i tehničku dokumentaciju, te upustva za rukovanje i deklaracije proizvoda svih vrsta.\nUsluga na koju smo posebno ponosni i koju često ističemo podrazumeva titlovanje i sinhronizaciju svih video i audio sadržaja koje naši prevodioci i sudski tumači prevedu sa španskog na albanski. To znači da vršimo kompletnu obradu: animiranih, dokumentarnih, crtanih, ali i igranih filmova svih žanrova, serija i emisija različite sadržine, kao i reklamnih poruka.\nPoslovnica španski na albanski albanski na španski


TAJGA U PLAMENU – Nauka kroz priče\n(U fokusu*) Požari haraju Sibirom. Beskrajna prostranstva ruske tajge – cirkumpolarnog bioma koji prekriva severni, polarni deo planete – gore ognjem kakav nije zabeležen u novijoj istoriji.\nMilioni stabala sibirske jele, pljosnatolisne breze, smrče i sibirskog ariša tope se u hiljadama stepeni užarenom ognju koji prekriva prostor od horizonta do horizonta. Prve procene zvaničnika Ruske Federacije, a potom i organizacije Grinpis, bile su nešto niže, ali svetske agencije sada izveštavaju da je početkom avgusta požarom zahvaćeno više od četiri miliona hektara šume, što je površina uporediva sa Vojvodinom i Šumadijom zajedno.\nNa osnovu podataka iz ovogodišnjeg izveštaja Evropske komisije “Forests, forestry and logging”, trenutno je u Sibiru u plamenu više tajge nego što Srbija uopšte ima šume na svojoj teritoriji (ovaj izveštaj navodi da je to površina od ukupno 3,3 miliona hektara).\n*Deo teksta istog autora objavljenog u aktulenom broju nedeljnika “Vreme”


Počela kampanja „Stop neregistrovanim vozilima“ – TVTeuta\nPrej tvteuta17:21 16 Mart 2016\nUprava policije MUP-a i Nacionalni biro osiguravača Crne Gore (NBOCG) pokrenuli su danas kampanju „Stop neregistrovanim vozilima“. To je bio i povod za pres konferenciju koju su danas održali rukovodilac Odsjeka za bezbjednost drumskog saobraćaja u Sektoru policije opšte nadležnosti Uprave policije MUP-a Dragan Klikovac i izvršni direktor Nacionalnog biroa osiguravača Crne Gore (NBOCG) Boris Šaban.\nNaime, procjenjuje se da se u Crnoj Gori trenutno koristi oko 10.000 vozila koja nisu registrovana ili za koje je istekla važnost saobraćajne dozvole. Službenici Uprave policije MUP-a su u toku 2015. godine izdali 7.950 prekršajnih naloga korisnicima neregistrovanih vozila u saobraćaju. Podaci NBOCG govore da je ovo pravno lice tokom 2015. godne imalo oko 400 novoprijavljenih šteta nastalih korišćenjem neregistrovanih vozila u saobraćaju, a da ukupan isplaćeni iznos kompenzacija za taj period po tom osnovu iznosu 1.300.000 eura.\nUpravo ovi podaci podstakli su UPMUP i NBOCG da pokrenu ovu kampanju koja ima za cilj ukazivanje građanima na važnost registrovanja vozila. Naime, neregistrovana vozila po pravilu nisu tehnički ispravna te je njihova upotreba u saobraćaju čest uzrok saobraćajnih nezgoda. Takođe korisnici ovih vozila ne posjeduju polisu obaveznog osiguranja za štetu pričinjenu trećim licima što znači da treća savjesna lica štetu ne mogu naplatiti od njih već od garantnog fonda NBOCG. Osim toga, korisnici neregistrovanih vozila po sili zakona na kraju snose sami svu štetu i troškove saobraćajne nezgode koju skrivili s obzirom da NBOCG ima pravo regresa prema njima po ovom osnovu.\nSaobraćajni policajci će u ovih 15 dana na teritoriji Crne Gore podijeliti oko 15.000 flajera „Stop neregistrovanim vozilima“ kojima se ukazuje na važnost poštovanja zakona u ovom segmentu, zarad bezbjednosti učesnika u saobraćaju kao i smanjenja šteta nastalih u takvim saobraćajnim nezgodama koje u krajnjem padaju na teret lica koja su izazvala nezgode upotrebom neregistrovanih vozila. Iako cilj kampanje prvenstveno nije sankcionisanje nesavjesnih vozača već preventivno djelovanje, saobraćajni policajci će intenzivnije kontrolisati vozila u saobraćaju za vrijeme trajanja kampanje, tako da će vozačima koji se zateknu u korišćenju neregistrovanih vozila u saobraćaju biti uručen prekršajni nalog a ta vozila će biti isključena iz saobraćaja.\nKampanja „Stop neregistrovanim vozilima“ će trajati 15 dana, od danas do 01. aprila 2016. godine.


autor: Marko Brnjašević 20.12.2015 0\nAko je prošle sezone možda i bilo prostora za diskusiju ko je trenutno najbolji košarkaš na svetu, ove nema – to je bez dileme Stef Kari i to nije samo na osnovu "golog oka posmatrača", već na osnovu toga kako "njegov" Golden Stejt igra i na osnovu svih statističkih parametara koji govore da je Kari, jednostavno najbolji.\nFoto: Majk Erman (Mike Ehrmann, Getty Imeages)\nKada neka ekipa u En-Bi-Ej ligi u jednom trenutku ima skor od 24 pobede bez poraza, a vi ste glavni motor te ekipe, onda je svaki dodatni komentar suvišan. Ne želimo da demantujemo onu da „odbrana osvaja titule”, ali košarka je sport koji se voli zbog igre u napadu, jer nema ništa lepše od sjajnog driblinga koji se završava postignutom trojkom ili ulazom. Stef Kari je neko ko potpuno prkosi postulatima „modernog sporta”. Njegova košarka je košarka iz prošlog veka, gde igrači nisu imali ogromne mišiće, “federe” u nogama i sve ostalo. Dajte mu loptu u ruke i gledajte magiju, ali ne magiju snage, nego magiju tehnike. Postoji priča da kada nekog ubedite da je ono što radite na terenu lako, onda vi to radite vrhunski. A kod Karija je mrtva trka da li nas više ubeđuje da je lakše onako nadriblavati i prolaziti pored igrača kao da ih nema ili je možda lakše šutnuti trojku sa osam metara koja ulazi kao kap, sve to dok žvaće onu svoju gumenu zaštitu za zube. Ili je možda najlakše da kad imate situaciju jedan na nula sa košem, umesto da jednostavno položite loptu vi uzmete pa je bacite što više u vis, jer Kari kaže da je lepše kad tako „uđe”. Ne znam, probajte.\nNe postoji dovoljno dobra odbrana koja može da zaustavi dovoljno dobar napad, ali iz odbrane sve kreće i tu dolazimo do Karijevih saigrača. Iznenađujuće deluje kako Kari, koji sa 27 godina liči na dete od 15, uspeva da oko sebe skupi „ratnike” koji ga bez pogovora slušaju i poštuju. Onaj Kari kom do pre nekoliko godina nisu verovali da je punoletan, pa je morao da vadi ličnu kartu da to i dokaže postao je lider. Lider složne ekipe. Nema dileme da jedni druge čine boljima, i da bi Kari igrao slabije bez Tompsona, Tompson bez Grina, Grin bez Igudale, a Igudala bez Boguta i tako sve u krug. Zbog ovoga i ne čudi što je u prošlogodišnjem finalu iskočio Andre Igudala koji je od „šestog igrača” došao do zvanja Em-Vi-Pia. Takođe ne čudi ni što Drejmond Grin ove sezone igra tako da neverovatno podseća na Lebrona Džejmsa. Lako je imati dobru atmosferu kada ekipa ovako pobeđuje, ali sve je to uzročno-posledična veza gde ni tih pobeda ne bi bilo bez te atmosfere.\nA šta na sve ovo kažu ljudi sa univerziteta Virdžinija koji su odbili Karijevu prijavu? Ili šest klubova koji su 2009. godine imali priliku da draftuju Karija, ali su se odlučili za neke druge igrače? Prvi mogu da budu ljuti ili na sebe ili na univerzitet Dejvidson, a drugi na sebe ili Golden Stejt. Karijeva familija je kompletno košarkaška, pošto mu je i otac Del bivši En-Bi-Ej košarkaš, dok brat Set trenutno nastupa za Sakramento Kingse, a najveću podršku vidi u svojoj ženi Ajiši, koja je sa njim još od srednjoškolskih dana.\nIako sezona dugo traje, teško je verovati da će neko uspeti da izađe na „crtu” Golden Stejtu, kao i da će neko uspeti da dostigne Karija koji je čovek koji ruši svoje rekorde. Da li čovek može da postigne 28 poena za 12 minuta? Kari govori da je sve u „veri”, čak je i prošle godine citirao delove Biblije kada je bio proglašen za najkorisnijeg igrača lige. Milvoki je doduše ekipa koja je uspela da zaustavi niz Golden Stejta, međutim sada je teško zamisliti da bi neko mogao da ih eliminiše u okršajima koje se igraju na više dobijenih utakmica. Nama je toliko teško da poverujemo u tako nešto, mislite da je sa Karijem drugačije?\nA sada da zanemarimo onu da je „statistika kao bikini”, pa da i sa ovog aspekta pokažemo kako igra Stef Kari. On za 35 minuta po meču u proseku beleži skoro 32 poena (52 odsto šut iz igre uz deset pogođenih šuteva u proseku, 46 odsto za tri poena uz pet pogođenih trojki po meču), uz šest asistencija i pet skokova. Po broju poena, na drugom mestu je Džejms Harden koji za 38 minuta u proseku beleži 28 poena, uz dosta slabije procente (41 odsto iz igre, 33 odsto za tri poena). U prevodu, mnogo daleko od Karija, ne samo on, već i ostatak lige.


RTCG - Radio Televizija Crne Gore - Nacionalni javni servis :: Korona virus - Crna Gora :: Zaposleni u školama da se vakcinišu koliko je danas\n02. 08. 2021. 06:17 >> 06:56 2\nZaposleni u školama da se vakcinišu koliko je danas\nSvi koji su zaposleni u školama, a nijesu vakcinisani, trebalo bi prvu dozu cjepiva protiv korona virusa da uzmu još danas. Tako će moći da prime drugu dozu pred sam početak školske godine, jer samo obje doze znače punu vakcinaciju, kazao je u intervjuu Dnevnim novinama beogradski imunolog Dragoslav Popović.\nSmatra kako će prioritet biti i vakcinacija zaposlenih u školskom sistemu, dok je, govoreći o vakcinaciji djece, rekao da su za sada dostupne samo dvije vakcine i to za djecu stariju od 11 godina.\nUvjeren je kako će vakcinacija djece biti jedan od priotiteta u narednom periodu.\n“Međutim, za sljedeću školsku godinu, prioritet je vakcinacja školskog osoblja i pridržavanje mjera prevencije u svakoj školi. Svi bi voljeli da se djeca vrate u škole, njihovo zdravlje, ali i obrazovanje su visoko na listi prioritete svakog društva”, rekao je Popović.\nKad je riječ o broju vakcinisanih u našoj zemlji, Popović je rekao da je Crna Gora odradila dobar posao, te da nema razloga da ne nastavi tako.\nOno što povećava rizik, upozorava naš sagovornik, je priliv turista: “Ali od početka pandemije pokušavamo da nađemo način i da zaštitmo zdravlje i da održimo ekonomiju, što nije nimalo lako”.\nIako je jedna trećina vakcinisanog stanovništva Crne Gore, kako je rekao, odličan rezultat, Popović smatra kako je to “tek polovina puta”.\n“Jer vam treba bar još toliko vakcinisanih da bi se aktivirao kolektivni imunitet i puna zaštita protiv pandemijskog virusa. U periodu pred nama, najvažnije je održati stalnu i što direktniju komunikaciju sa nevakcinisanim stanovništvom da bi se odgovorilo na njihova pitanja, potecijalne sumnje i bojazni oko vakcinacije i da bi ojačali povjerenje između njih i zdravstvenih radnika”, rekao je Popović.\nUpozorava da je veliki broj turista na crnogorskom primorju, uz opuštanje koje uz odmor ide, rizično i za turiste i za domicilno stanovništvo.\n“Posebno su ugorženi nevakcinisani, jer je virusu put do njih i onih koji se ne pridržavaju drugih mjera širom otvoren. Moguće je da će broj zaraženih naglo rasti, ali se nadamo i da će broj težih slučajeva obolijevanja biti mnogo niži nego ranije, prvenstveno zbog vakcinacije”, rekao je Popović.\nVakcina Vakcinacija Korona virus Dragoslav Popović\nKršenje mjera kritikuju oni koji su ih sami kršili\nKorona ušla u pljevaljski Dom starih


Zima se vraća ove nedelje - Domino Magazin\nNaslovna Život Gradski život Zima se vraća ove nedelje\nZima se vraća ove nedelje\nMeteorolozi za naredne dane najavljuju osetno zahlađenje.\nSutra ujutru nas čeka slab mraz sa temperaturom od minus dva stepena u planinama. Tokom sutrašnjeg dana, tačnije predveče počinju padavine i to obilne koje neće prestajati naredna tri dana.\nRepublički hidrometeorološki zavod izdao je upozorenje zbog padavina. Prema prognozi za 24 sata pašće od 20 do 40 milimetara kiše, dok će samo u Beogradu, naročito u sredu, pasti do 30 mililitara kiše.\n“Nije alarmantno, ali je potrebno upozoriti na količinu kiše koja će pasti. Još u utorak će temperatura biti od 12 do 18 stepeni, a onda nas u naredna tri dana čeka aprilska svežina. Sutra počinje naoblačenje i u noći između utorka i srede pojačavaće se padavine. Najviše kiše očekuje se u sredu u nižim krajevima, dok će na planinama padati sneg”, rekao je Nedeljko Todorović, meteorolog u RHMZ.\nU sredu će najviša dnevna temperatura biti 6 a u četvrtak 7 stepeni. Na planinama se najavljuje i stvaranje snežnog pokrivača. Od petka padavine prestaju, temperatura raste, najviša dnevna do 11 stepeni a u subotu već do 15.\nprognoza za proleće 2017\nPrethodni članakNASA: Definitivno postoje uslovi za život van zemlje\nSledeći članakPoziv za buduće cirkuzante


Najveći obračun u policijskim redovima: Uhapšeno 17 policajaca zbog više od 100 krivičnih djela | Trend Radio Velika Kladuša\nU policijskoj akciji “DAR 1” koja je provedena na području Kantona Sarajevo, Zeničko-dobojskog kantona i u Istočnom Sarajevu, uhapšeno je 17 policijskih službenika, saopćeno je iz Kantonalnog tužilaštva Sarajevo. Kako nam je rečeno, riječ je o najvećem obračunu u policijskim redovima u poslijeratnom periodu BiH.”Preduzimaju se mjere i radnje protiv 17 policijskih službenika Jedinice za saobraćaj Uprave policije MUP-a KS, koji se sumnjiče da su u posljednjih nekoliko mjeseci počinili više od stotinu krivičnih djela iz člana 380. KZ FBiH (Primanje dara i drugih oblika koristi) i člana 383. KZ FBiH (Zloupotreba položaja ili ovlasti)”, naveli su iz Tužilaštva.\nPo naredbama Općinskog suda u Sarajevu izvršeni su pretresi na 17 lokacija, kako na području Kantona Sarajevo i Zeničko-dobojskog kantona, tako i na području Istočnog Sarajeva, prilikom čega su izuzeti određeni predmeti i dokumentacija koji će poslužiti kao dokaz u krivičnom postupku.\nKako smo ranije objavili, oni se terete za krivična djela u vezi s korupcijom, odnosno primanjem raznih oblika koristi i dara za činjenje protuusluga i sticanje protupravne imovinske koristi te zloupotrebu položaja.\nUprava policije Ministarstva unutrašnjih poslova Kantona Sarajevo akciju je provela pod nadzorom Kantonalnog tužilaštva Kantona Sarajevo u saradnji s Upravom policije MUP-a Zeničko-dobojskog kantona, Policijskom upravom Istočno Sarajevo i uz tehničku asistenciju Obavještajno-sigurnosne agencije Bosne i Hercegovine.


Tag / Budućnost Srbije / Vesti online\nPredsednik Srbije Aleksandar Vučić najavio je dolazak dve nove kompanije u Novi Sad. Obe investicije su vredne po 50 miliona evra. Jedna od njih je među najmoćnijim proizvođačima čokolade na...\nPredsednik Republike Srbije Aleksandar Vučić posetiće sutra Raški okrug u okviru kampanje "Budućnost Srbije".\n"Ako reši Kosovo, Vučić će biti najveći političar ikada!"\nPotpredsednica Vlade Srbije Zorana Mihajlović izjavila je da je rešenje pitanja Kosova od najveće važnosti za budućnost Srbije i da će, ako uspe da reši to pitanje, predsednik Srbije...